
ügis on jälle kätte jõudnud ja koos sellega on saabunud ka 
aeg kristlikul kirikul tähistada lõikustänupüha. Mäletan, kui- 
das lapsepõlves oli lõikustänupühal huvitav tulla kirikusse ja 
leida eest eriliselt kaunistatud kirikusaal: suured kõrvitsad, 
korraliku kämbla suurused kartulid, kapsapead, tomatid, 
porgandid ja hulganisti muid aiasaadusi. Paljud inimesed olid toonud 
parimad viljad, mis neil aias kasvanud olid. Loomulikult on selle kirik- 
upüha eesmärk tuua Jumalale tänu kokku kogutud saagi eest ja väljen- 
dada oma tänulikkust Loojale Tema hoolitsuse eest. 
Aga lõikustänupüha tuletab meile meelde ka lihtsaid tõdesid, mida 
Piibel meile õpetab: ,,...mida inimene iganes külvab, seda ta ka lõikab“ 
(GL 6:7b). „Kes kasinasti külvab, see ka lõikab kasinasti, ja kes rohkesti 
külvab, see ka lõikab rohkesti“ (2Kr 9:6). 
Huvitav on see, et kui sügisel põllumehe tööhooaeg hakkab lõpule 
jõudma, siis paljudel meist sügisel algab hoopis uus külviperiood. 
Suvepuhkused on läbi ja tuleb uuesti tööle asuda. Koolivaheaeg on lõp- 
penud ja algab ränk töö, et kevadel hea lõikus korralike lõpuhinnete näol 
kätte saada. Ka koguduse elus algab sügisel uus tööhooaeg: alustavad 
pühapäevakoolid ja noorteteenistused, mis vahepeal suvepuhkusel olid. 
Aktiviseeruvad kodugrupid ja alustatakse alfa- või leerikursustega. Algab 
jälle aktiivsem ajajärk koguduse elus. 
Soovin, et me kõik alati külvaksime head seemet enda ümber, nii isiklikus 
elus kui ka uuel tööhooajal koguduse keskel. Külvakem Jumala armastust 
ja hoolivust enda ümber, külvakem Jumala sõna ja häid tegusid. Andku 
Jumal meile selleks jõudu ja püsivust. Küll see lõikusaeg ka kätte jõuab. 
»Ärgem tüdigem headtehes, küllmeomalajal ka lõikame...“ 
(GI 6:9a). 


Õnnistussoovidega, 
ROBERT TŠERENKOV, 
superintendent 


Intervjuud Robert Tšerenkoviga loe leheküljelt 14. 

Alandlikkusest 


LUUKA 14:1, 7-11 


Vaatleme lugu, mis leiab aset jälle kord hin- 
gamispäeval. Variseride ülem on Jeesuse enda 
juurde külla kutsunud. Tekst ütleb, et küllakut- 
sujad varitsesid Teda. Kreeka keeles — paratšreõ 
— jälgisid Teda põhjalikult, üksikasjalikult ja suure 


isikliku huviga. 


eda silmas pidades on 

huvitav tõdeda, et Jeesus 

ei keeldu küllakutsest. 

Isegi kui Tema suhtes 

ei käituta lõpuni ausalt, 
kui kutsujail on varjatud motiivid 
— püüd Jeesus vahele võtta, soov 
saada kinnitust oma kahtlustele —, 
siis sellele vaatamata tuleb Jeesus 
tuleb nende juurde. Siin peegeldub 
Jumala loomus. Jumal ei tegele 
ainult õigetega. Jumal ei väldi neid, 
kes Temas kahtlevad. Ta ei pelga 
neid, kes otsivad iga võimalust Talle 
etteheiteid teha. 

Jeesus on kutsutud söömaajale. 
Vaatepilt, kuidas külalised valivad 
endale kohti lauas, pakub Jeesusele 
võimaluse anda õppetunni alandlik- 
kusest. 

Söömaaegadel oli põhiline mööb- 
liese kolmele inimesele mõeldud 
lamamisase - triklinos. Neid paigu- 
tati vajalik hulk ümber madala laua, 
U-kujuliselt. Külalised lebasid sellel 
külili, toetudes vasakule küünar- 
nukile. Kõrgeim aukoht oli keskel, 
n-ö ,U“ põhjas. Järgmine aukoht 
paiknes tähtsaimast isikust vasakul, 
st tema selja taga ja kolmas temast 
paremal (rinna pool ehk n-ö süles). 


Ülejäänud külalised jaotati vääri- 
kuse järjekorras esmalt vasakule 
lamamisasemele, seejärel paremalt 
esimesele jne. 

Sel konkreetsel söömaajal võist- 
levad külalised väärikamate kohta- 
de pärast ning Jeesus kommenteerib 
nende tegevust. Jeesus jutustab loo 
— tähendamissõna pulma kutsumi- 
sest. Ta osutab ohule, mis peitub 
aukohale trügimises. Kui kellelgi 
õnnestub hõivata parem koht, riskib 
ta võimalusega, et mõnel hilisemal 
saabujal on sellele kohale rohkem 
õigust kui temal. Kui võõrustaja 
palub tal siis koha vabastada, võib 
ta leida, et kõik teised kohad on 
juba hõivatud ja ainus võimalus on 
häbiga asuda kõige alamale kohale 
laua juures. Jeesus annab õppe- 
tunni alandlikkusest. Ta õpetab, et 
tõeliselt alandlik inimene lõpetab 
just seal, kus ta peabki olema ja 
saab just temale kohase austuse 
osaliseks. 

Alandlikkus on olnud alati üks 
omadusi, mis iseloomustab suuri 
inimesi, kellest me tõeliselt lugu 
peame. Inglise kirjaniku Thomas 
Hardy kohta räägitakse, et isegi sel 
ajal, kui ta oli juba äärmiselt kuu- 


lus, nii et iga väljaanne oleks olnud 
valmis tema teose trükkimise õiguse 
eest kõva raha välja käima, siis 
oma käsikirju posti teel kirjastusele 
saates lisas ta sellele alati ümbriku 
koos margi ning oma aadressiga, et 
juhuks, kui käsikiri ei peaks sobi- 
ma, saaks selle talle tagasi saata. 
Isegi suurepärase kirjanikuna oli ta 
küllalt alandlik, et mõelda, et tema 
kirjutist võidakse mitte vastu võtta. 

Mis on alandlikkus? Kuidas sina 
seda defineeriksid? 

Ilmselt on see üks mõiste, mida 
on meie kultuuriruumis sageli 
valesti mõistetud ning see vales- 
timõistmine on selle vooruse pal- 
judele omakorda vastumeelseks ja 
millekski negatiivseks muutnud. 
Toon ühe näite. Sisestasin Google 
otsingumootorisse sõna ,aland- 
likkus“. Tulemuste hulgas leidsin 
mõttevahetuse Delfi foorumis: 
»Alandlikkus... kas voorus või patt?” 
»Mind ajab kohe närvi, kui inimene, 
kellega suhtlen, käitub alandlikult. 
Lollusest saan ma aru: arutame 
asja, leiame lahenduse. Aga aland- 
likkus — mis sellisega asja arutada, 
kõigega on nõus... Miks inimene 
käitub alandlikult?” 

„Asi oli nii, et läksime vaidlema 
ja kui ma ,julgesin“ avaldada oma 
arvamust, siis oli vastus jälle — oh 
mis mina nüüd tean või olen. Siis 
mõtlesin küll, et saada või @!#$ kui 
nõus ei ole, aga ära ole selline.” 

„Mina tõmbaksin võrdusmär- 
gi alandlikkuse ja salakavaluse 

vahele. Kunagi ei tea, millest mõtleb, sest omi mõtteid 
ei avalda, aga teiste mõtteid kuulab huviga.” 

Anglikaani kiriku vaimulik ja religiooniajaloolane 
John Dickins pakub omapoolse definitsiooni aland- 
likkusele. Ta alustab sellest, mida alandlikkus ei ole. 
Alandlikkus ei ole alandus, kuigi mõlemad sõnad 
tulenevad samast tüvest — ka ladina keeles (humilitas). 
Teiseks — alandlikkus ei ole madal enesehinnang ega 
oma andide ja Saavutuste varjamine. 

Alandlikkust võiks defineerida kui üllast valikut 
loobuda oma staatusest ja kasutada oma mõju pigem 
teiste kui enda heaks. Lühidalt — kasutada oma võimu 
teiste teenimiseks. 

Dickins nimetab alandlikkust kauniks, öeldes, et 
meile meeldivad enam suured inimesed (oma posit- 
sioonilt ja staatuselt), kes on alandlikud, kui suured 
inimesed, kes teavad, et nad on suured ja tahavad, et ka 
kõik teised seda teaksid. 

Alandlikkust pole mitte alati ilusaks või kauniks 
peetud. Antiikses Kreekas ja Roomas tähendas aland- 
likkus orjust. See oli negatiivne sõna ja seda seostati 
lüüasaamisega. Alandlikkus endast kõrgema suhtes oli 
siiski soovitatav, sest temast sõltus ju sinu elu ja heaolu. 
Kuid alandlikkus sinuga võrdse ja või madalama suhtes 
oli rumalus ja moraalselt kahtlane. Üks kiidetud voorus 
antiikses Kreekas oli filotomia — au ja staatuse armas- 
tamine. 

Kust pärineb siis see mõtteviisi muutus lääne kul- 
tuuris, et me tänapäeval väärtustame alandlikkust ja 
laidame au taotlemist? John Dickins koos oma uurimis- 
grupiga hakkas seda teemat uurima. (Tegu oli uurimis- 
grupiga sekulaarses ülikoolis.) Nad jõudsid järeldusele, 
et alandlikkuse revolutsioon leidis aset 1. saj keskpaigas 
ühe Naatsareti õpetaja tõttu, kes õpetas: kes iganes teie 
seast tahab olla suur, olgu teiste teenija (Mt 10:42). Kuid 
see ei olnud niivõrd Jeesuse õpetus, mis selle revolut- 


siooni tõi (ka Vana Testament räägib ju alandlikkusest). 
Selle tõi Jeesuse ristisurm — see pööras peapeale selle, 
kuidas mõeldi alandlikkusest ja suurusest. 

Ristilöömine oli antiikmaailmas rängim karistus ja 
madalaim tase, kuhu langeda. See oli küsimuseks esi- 
meste kristlaste jaoks: kuidas kokku viia need kaks 
äärmust - Messias, kuningate Kuningas, Jumala Poeg 
— ja alandav ristisurm. Tuli ümber defineerida mõiste 
»suur”. Kui see, kes oli suur, ohverdas oma elu teadlikult 
ristil, süütu süüdlaste eest, siis suurus peab sisaldama 
tahet ohverduda. Kasutada oma võimu teiste heaks. 
Ja esimene tekst, kus see selgelt väljendub, on kirjas 
Pauluse kirjas Filiplastele 2:2-8: ...siis tehke mu rõõm 
täielikuks sellega, et te mõtlete ühtmoodi, et teil on 
sama armastus, et olete üksmeelsed ja ühtviisi mõtlejad 
ega tee midagi kiusu ega auahnuse pärast, vaid peate 
alandlikkuses üksteist ülemaks kui iseennast, nii et 
ükski ei pea silmas mitte ainult oma, vaid ka teiste kasu. 
Mõtelge iseenestes sedasama, mida Kristuses Jeesuses: 
kes, olles Jumala kuju, ei arvanud osaks olla Jumalaga 
võrdne, vaid loobus iseenese olust, võttes orja kuju, 
saades inimese sarnaseks; ja ta leiti välimuselt inime- 
sena. Ta alandas iseennast, saades kuulekaks surmani, 
pealegi ristisurmani. 

Kõik see on meie tänase loo tegelaste jaoks vaid 
hoomamatu tulevik, millest neil aimdustki pole. Ometigi 
laotab Jeesus oma võõrustajate ja nende külaliste 
ette Jumala riigi sügava tõe — „Sest igaüht, kes ennast 
ise ülendab, alandatakse, ja kes ennast ise alandab, 
seda ülendatakse.“ Igaüks, kes oma staatust ja võimu 
kasutab enese austamiseks, saab alanduse osaliseks; 
igaüks, kes talle usaldatud positsiooni kasutab teiste 
esile tõstmiseks ning nende teenimiseks, on veelgi 
suuremat austust väärt. 

Pastor JOEL AULIS, 
Tallinna kogudus 

14. Reeküla: määramisel 

15. Ruusmäe: Enno Sarik 

16. Räpina: Ele Paju 

17. Sakussaare: Hans Lahi 

18. Sillamäe: Vladimir Beregovoi 

19. Tallinn (eesti): Joel Aulis 
Tallinn (vene): Aleksandr 
Fjodorov 

20. Tallinna Uue Alguse: 
Stanislav Ossipov 

21. Tapa: Joel Rang 

22. Tartu: Priit Gregorios Tamm 

23. Viitka: määramisel 

24. Võru: Kaupo Kant 


Ühinenud Metodisti Kiriku 
Globaalteenistus (GBGM): 
misjonisekretär Üllas Tankler 
Eesti Kaitseliit: vanemkaplan 
Raivo Nikiforov 
Eesti Kaitsevägi: kaplan 
Jana Laaneser 


Tartu Vangla: vanemkaplan 
Olavi Ilumets 

Kaitseliidu Pärnumaa malev: 
kaplan Johannes Kakko 

Kaitseliidu Tartu malev: 
kaplan Priit Gregorios Tamm 

Misjonipastor Leedu Aasta- 
konverents: Andrus Kask 

Tallinna Uue Alguse koguduse 
rehabilitatsioonikeskused: 
Jarl Shapovalov 

EMK Teoloogiline Seminar: 
Taavi Hollman; 
diakon Mark Nelson 

EELK Diakooniahaigla: 
diakon Sirly Lahi 


Vaba aasta Andrei Spiridenko 
Tallinnas, pühapäeval, 17. juunil, 


2018. aastal 
Piiskop Christian Alsted 


Fotod: Taavi Hollmani kogu 


Aastakonverentsi kajad 


EMK 2018 aastakonve- 
rents kogunes Tallinna 
metodisti kirikus 15.-17. 
juunil 2018. Piiskop 
Christian Alsted alustas 
konverentsi pühakirja 
looga jüngritest, kellele 
Jeesus ennast ilmutas 
vee peal kõndides. 


oolimata hirmust tundma- 
tuse ees, vastas Peetrus 
julgelt: „Jeesus, kui see 


oled Sina, siis ütle, et ma tuleksin 
välja Sinu juurde!“. Loodan, et see 
on selle aastakonverentsi palve, et 
meil oleks julgus järgida Jeesust 
ning kindel teadmine, et Jeesus ei 
ole meie selja taga paadis, vaid 
Ta on ise juba lainetel. Ta on seal, 
kus on keeruline ja raske, kus on 
vaja julgust ja usku. Tema kutse on 
tulla koos Temaga sinna. Kui me 
seda teeme, siis avastame, et Ta on 
meiega ja meie Temaga. Astume 
välja lainetele, sest Jeesus ei ole 
mitte paadis, vaid lainetel. Meie ees 
on otsuseid ja lahendusi, mis nõua- 
vad julgust. Kui lahkume siit kon- 
verentsilt koju, on meil julgus astu- 
da vastu väljakutsetele, mis me ees 


seisavad. Aastakonverentsiga lõp- 
pes senise superintendendi Taavi 
Hollmani 13 aasta pikkune teeni- 
misperiood ja konverents kinnitas 
uueks superintendendiks senise 
Tallinna koguduse pastori Robert 
Tšerenkovi. 

Taavi lõpetas oma vaimuliku 
tegevuse aruande Apostlite tegude 
raamatu 20:32 salmile toetudes: 
»Ma annan teid jäägitult ja kindlalt 
Jumala, piiskopi ja uue superinten- 
dendi hooleks, kellel on vägi teid 
üles ehitada. Las teostuda Jumala 


Superintendendi ametit üle andmas - pildil Merle ja Taavi Hollman, piiskop Alstedt, 
Robert ja Amy Tšerenkov. 


plaan väikese Eesti Metodisti Kiriku 
elus! Kui olen kellegi vastu eksinud 
või midagi tegemata jätnud, andke 
andeks. Südamest aitäh kõigile 
kaastöölistele, kes on ustavalt tei- 
nud oma tööd jumalariigis. Üle 
kõige olgu aga tänatud Jumal, kelle 
arm meie vastu on olnud rikkalik!“ 

Juunikuine aastakonverents läks 
ajalukku selle poolest, et esmakord- 
selt olid töötoimkondade ja struk- 
tuuriüksuste aruanded esitatud 
teistmoodi. Töötoimkondade struk- 
tuurid jaotati erinevatesse ruumi- 
desse, millest delegaadid said valida 
kolm erinevat toimkonda, mis neid 
huvitasid ning neil oli aega 3x15 
minutit, et eri ruumides erinevaid 
struktuuriüksuste esindajad kuula- 
ta ja neile küsimusi esitada. 

Reedene päev lõppes EMK Teo- 
loogilise Seminari lõpuaktusega, 
kus muuhulgas tänati ka Meeli 
Tanklerit tema 9-aastase teenistuse 
eest rektorina ning tervitati Külli 
Tõnistet uue rektorina. 

Piiskop andis ülevaate ka ÜMK 
töögrupi Way Forward-i tööst, tut- 
vustades kolme erinevat ettepanekut 
kiriku tuleviku osas: a) Ühe Kiriku 
plaan;b) Ühendkonverentsideplaan/ 
vihmavarju ehk katuse mudel ja 

c) traditsiooniline plaan, mille 
järgi Kirik jääb sinna, kus ta het- 
kel on. Aastakonverents otsustas 
läbi viia ka hääletuse ning saata 
ÜMK-le sõnum traditsionaalse 
plaani toetamise kohta. 

Muudest otsustest niipalju, et 
superintendendi üldise teenimis- 
aja pikkuse määr otsustati jätta 6 
+ 4 aastale ning Kõrkvere palvela 
kinnistu otsustati müüki panna. 

Uutest ideedest niipalju, et ava- 
likustati EMK ilmikjutlustajate 
nimekiri, kust võib valida koha- 
likke jutlustajaid, kes on valmis 
välja minema naaberkogudus- 
tesse aeg-ajalt kaasa teenima. 
Kohalik kogudus, kes kutsub jut- 
lustaja teenima, vastutab tema 
transpordi ja toitlustuse eest. 

Kiriku parimatest praktikatest 
tutvustati Narva koguduse noor- 
tetööd, Võru koguduse toidu- 
panka, Jõhvi koguduse tugiisi- 
kutööd, Sakussaare koguduse 
filmiõhtuid, Sillamäe koguduse 
pühade tähistamist, Pärnu kogu- 
duse misjoniminuteid ja noorte 
kodugruppi. Hääletuse tulemu- 
sel valiti välja ka parim koos 
100 € preemiaga, milleks osutus 
Sakussaare koguduse filmiõhtute 
praktika. 

Konverentsil valiti ka uued 
palvepartnerkogudused: 

Aseri ja Pärnu; Ruusmäe ja 
Sillamäe; Paldiski ja Kunda; Viitka 
ja Rakvere; Kärsa ja Jõhvi; Kohtla- 
Järve ja Helsingi; Kuressaare ja 
Tartu; Tapa ja Haapsalu; Uue 
Alguse ja Sakussaare; Reeküla 
ja Tallinn eesti; Räpina ja Võru; 
Narva ja Tallinn vene; Keila ja 
Paide. 

EMK 2019 aastakonverents 
otsustati üheskoos pidada Pärnu 
Agape kirikus 14.-16. juunil 2019. 

Senise kirikujuhi Taavi Holl- 
mani teenimistöö jätkub alates 
augustikuust EMK Teoloogilises 
Seminaris rektori assistendina 
(osalise ajaga) ning uuest aastast 
lisandub pastori vastutus EMK 
Rakvere koguduses. 


TAAVI HOLLMAN 

Foto: Raigo Pajula 


Paavst Franciscus väisas Eestimaad 


»Armastus ei ole surnud. Ta kut- 
sub meid ja läkitab meid välja. 
Palugem apostellikku tugevust, 
et viia evangeelium inimesteni ja 
mitte teha oma kristlikust elust 
mälestuste muuseumi.” (Paavst 
Franciscus kohtumisel Eestimaa 
< noortega Kaarli kirikus 25. sept 
4 2018 AD.) 
i „Olla mäluga maa, tähendab 
' mäletada, et see, mille olete 
à tänapäeval saavutanud, on saavu- 
tatud tänu eelkäijate pingutustele, 
raskele tööle, vaimsusele ja usule. Tänulike mälestuste hoidmine võimal- 
dab tunda tänastes saavutustes ära ajaloo viljad, mille on loonud kõik 
need mehed ja naised, kes nägid vaeva selle nimel, et vabadus oleks 
võimalik. See omakorda kutsub teid üles neid austama, valgustades sel- 
lega uued rajad tulevastele põlvedele.” (Paavst Franciscus kohtumisel 
Eestimaa poliitikute ja kultuuritegelastega Kadrioru Roosiaias 25. sept 
2018 AD.) 

„Teie olete oma ajalooga näidanud, et tunnete uhkust, olles eestlased. 
Te lausa laulate sellest sõnadega „eestlane olen ja eestlaseks jään“ ning et 
„See on uhke ja hää“. Kui ilus on seda ühe rahva suust kuulda! Kui ilus on 
olla vaba ja iseseisev!” (Paavst Franciscus pühal missal Vabaduse platsil 
25. sept 2018 AD.) 

Need kolm tsitaati paavstilt jäid minu mällu eriliselt kõlama. Sellega 
võiks võtta kokku sõnumi, mille katoliku kiriku pea jättis Eestimaale. 

Paavst Franciscuse visiit Tallinna kujunes küll lühikeseks, aga see- 
eest väga intensiivseks. Visiidi jooksul kohtus ta vabariigi presidendi ja 
valitsusega, tsiviilühiskonna eliidi ja diplomaatilise korpusega Kadriorus 
presidendi lossi Roosiaias. Sealt edasi liiguti EELK Kaarli kirikusse, 
kohtumisele umbes 2000 noorega. Kaarli kirikus tervitasid teda ka Eesti 
Kirikute Nõukogu esindajad, nende hulgas ka ÜMK Põhjala ja Baltikumi 
piiskop Christian Alsted. Paavst lõunatas birgitiinide kloostris Pirital. 
Kloostri aeda istutas ta ka puu, jäädvustamaks seda tähtsat külastust. 
Piritalt sõitis Franciscus edasi Peeter-Pauli katedraali, kus kohtus Ema 
Teresa õdedega ja nende eluraskustesse sattunud hoolealustega. Kella 
poole viieks saabus paavst missale Vabaduse platsile, kus teda ootas 
umbes 12 000 inimest. Enne lennukile asumist kohtus paavst neljasil- 
mavestluses ka peaminister Jüri Ratasega. 

Kindlasti oli Rooma piiskopi visiit märgilise tähtsusega, seda enam, et 
ta külastas Euroopa Liidu kõige usuleigemat riiki. 


ANDRES KAPP Tallinna kogudus 


Foto: Tarmo Lilleoja 


Foto: EMK TS 


EMRK Teoloogiline Seminar sai uue rektori 


Konkursi tulemusena kinnitas EMK Kirikuvalitsus 
seminari eestseisuse ettepanekul uueks rektoriks dr 
Külli Tõniste. Uus rektor asus ametisse 1. augustist 
2018. Senine rektor dr Meeli Tankler lõpetas pärast 
9 aastat rektorina töö sellel ametikohal ja jätkab 
seminari õppejõuna. Dr Külli Tõniste on seminari 
vilistlane, kes pärast lõpetamist jätkas oma õpinguid 
USA-s, esmalt Asbury Teoloogilises Seminaris. Dok- 
torikraadi Piibli teoloogias sai ta aastal 2010 Londoni 
Teoloogiakoolist Bruneli Ülikooli juures. Külli Tõniste 
on töötanud õppejõuna Houghtoni kolledžis ja North- 
easterni Teoloogilises Seminaris USA-s. Sügisest 2015 
on Külli Tõniste ja tema abikaasa Douglas Childress 
Eestis ÜMK Globaalteenistuse misjonäridena, töötamas 
EMK Teoloogilises Seminaris õppejõududena ja aita- 
mas kõigiti kaasa seminari arengule. 


EMK TS 

15. juunil toimus EMK Teoloogilise 
Seminari XX lennu lõpuaktus 


Pidulikul aktusel said rakendusliku kõrghariduse 
diplomi Misjoni ja teoloogia õppekaval 13 tudengit 
erinevatest riikidest ja kogudustest. Kaks cum 
laude diplomiga lõpetajat pälvisid eripreemiad. 
Lõpetajad 2018: Oleksii Bulat, Zhanna Bulat, Kaire 
Lotamõis, Olavi Laur, Meelis Maikalu, Iya Markovich, 
Maiu Medri, Markko Põld, Izrail Kirillov, Triin Tarendi, 


Eivin Toodo, Veikko Võsu, Alur Õunpuu. 
EMK TS 


Infotund Tallinna koguduses 


9. septembril toimus Tallinna koguduses infotund. 
Pastor Joel Aulise ettepanekul soovitakse muuta info- 
tund regulaarseks, täpsemalt kord kvartalis toimuvaks. 
Infotunnil tehti tagasivaade suvesündmustele, räägiti 
pastor Toomas Pajusoo emerituuri 
noortetööst, kirikukohviku regulaarsest toimimisest, 


vanemate koguduseliikmete (75+) osadusõhtutest, 


kiriku küttesüsteemi kavandatavast ümberehitusest. 

Anti ülevaade ka koguduse rahalisest olukorrast. Sõna 

võtsid pastor Joel Aulis, emeriitpastor Toomas Pajusoo, 

juhatuse esimees Urmas Sassian, Matti Hollman ja Vilja 
Ventsel. 

Tekst ja pildid: 

ANDRES KAPP, koguduse liige 


suundumisest, | 


Lõuna-Eesti koguduste piibliõppe päev 
Luhamaa äärelinnas toimus 8. septembril piibliõppe 
päev. 26 inimest 5-st kogudustest, 5 tundi Piibliga. 
Teema oli 2. Kuningate 3 — „Sinu ja Jumala vahelise 
suhte standardid“. Õpetasid Livia ja Mark Nelson. 

Aitäh Viitka, Räpina, Ruusmäe ja Võru sõpradele, kes 
võtsid meid Tallinnast vastu! Jätkame järgmisel korral 
— 3. novembril! 


MARK NELSON 

Fotod: Mark Nelsoni kogu 


MEILT JA MUJALT 


Foto: Tarmo Lilleoja 


EESTI KIRIKUTE NÕUKOGU 
tegi ettepanekud erakondadele 


Eesti Kirikute Nõukogu, mille kümme liikmeskirikut 
ühendavad kokku enam kui 400 tuhat Eesti elanikku, 
rõhutab, et peab äärmiselt oluliseks, et Eesti riigi tule- 
viku kujundamises arvestataks ka nende seisukohta- 
dega, mida esindavad Eesti kirikud ja kristlaskond. 
Kirikute Nõukogu saatis Eesti erakondadele omapool- 
sed ettepanekud, mida need võiksid tulevaste valimiste 
saabudes oma valimisprogrammides kajastada. Toome 
siinkohas meie lugejatele lühidalt ära põhipunktid. 

1. Seadusloomes tuleks läbivalt silmas pidada seda, et 
oleksid tagatud südametunnistuse, usu- ja veendumuste 
vabadus ning selle rakendamine, tasakaalustatult kõigi 
teiste põhiseadusest tulenevate õiguste ja vabadustega. 

2. Riik peab väärtustama tugevat abielu ja perekonda 
kui ühiskonna alust. 

3. Usundiõpetuse õppimise võimalus peaks olema 
üldhariduskoolides kättesaadavam. 

4. Riik peaks senisest enam väärtustama ka kirikute 
ja koguduste panust kohalikku ellu. 

9. Seadusloomes tuleks arvestada usuliste ühenduste 


Hageri vennastekoguduse palvemaja 
200. aastapäev 


15. septembril peeti suure pidulikkusega Hageri ven- 
nastekoguduse palvemaja 200. aastapäeva konverentsi. 
Ruumikasse vanasse palvelasse kogunes rohkem kui 
sadakond inimest konverentsile ,Vennastekogudus 
- kellele ja miks?” Ka Tallinna metodisti kogudusest 
oli kohal kümmekond inimest koos allakirjutanuga. 
Ettekandeid oli mitu, neid modereeris EELK UI 
professor, kirikuloolane Priit Rohtmets. Tartu Ülikooli 
dotsent, ajaloolane Andres Andresen pidas loengu 
»Vennastekoguduse tähendusest Eesti ajaloos”. Edasi 
astus üles vennastekoguduse peavanem, EELK Must- 
vee koguduse õpetaja Eenok Haamer sõnumiga 
»Vennasteliikumise sobitumine maarahva meelde”. 
Seejärel esines vennastekoguduse piiskop Friedrich 
Waas pikema sõnavõtuga ,Vennastekogudus Saksa- 


Si y. -> 

erinevusega teistest juriidilistest isikutest. 

6. Pühakodade säilitamine vajab eraldi programmi ja 
suuremat riigieelarvelist toetamist. 

7. Protsendireegli kehtestamine või tulumaksumäära 
vähendamine. 

8. Haigla- ja hoolekande-kaplanaadi rajamine, koo- 
likaplanaat ja meremeeste vaimulik teenimine. 

E Kirikute ja koguduste seadusest tulenevalt on igal 
haiglas või hoolekandeasutuses viibijal õigus oma 
usuliste vajaduste rahuldamiseks. 

m Mitmed koolid on pidanud võimalikuks ja vajalikuks, 
et koolis tegutseks koolikaplan. 

M EKN peab oluliseks lahenduste leidmist meremeeste 
vaimuliku teenimise korraldamiseks, vastavalt rahvus- 
vahelistele kokkulepetele ja merendustavale. 

9. Käibemaksu tagastamine muinsuskaitse all olevate 
hoonete (sh pühakodade) ning vallasesemete restau- 
reerimiseks tehtud kuludelt. See maksusoodustus 
motiveeriks omanikke oma muinsuskaitselise vara eest 
paremini hoolt kandma ja võimaldaks võtta kasutusele 
selleks otstarbeks oluliselt enam vahendeid. 


Terviklikku pöördumist erakondade poole 
loe www.ekn.ee/uudised 


maal”. Lavastaja ja näitleja Anne Türnpu avaldas oma 
mõtteid vennastekogudusest Hiiumaa kontekstis, kus 
toetus oma lapsepõlve-mälestustele. Eesti Teaduste 
Akadeemia president Tarmo Soomere rääkis , Usalduse 
väärtusest kaasaegses ühiskonnas”. 

Peale väikest kohvipausi toimus paneeldiskussioon, 
seegi kord modereeris Priit Rohtmets. Osalesid Andres 
Andresen, Anne Türnpu, Eenok Haamer, Tarmo Soo- 
mere, samuti EELK piiskop Joel Luhamets ning EELK 
Jüri koguduse õpetaja Tanel Ots. 

Pärast konverentsi lõppemist pakuti kõigile osaleja- 
tele maitsvat suppi, kohvi ja kringlit. Päev lõppes 
palvetunniga, kus musitseeris EELK Hageri koguduse 
pasunakoor. Oli igati õnnistatud koosviibimine. 

Pühapäeval, 16. septembril toimus kell 10 piiblitund 
palvemajas, kell 12 jumalateenistus Hageri kirikus. 
Seejärel lõunasöök palvemaja söögisaalis, pasunakoori 
kontsert palvemaja õuel. Päeva lõpetas palvemaja 200. 
aastapäeva pidulik koosolek palvemaja suures saalis 


koos rohke muusika ja mitmete tervitustega. 
ANDRES KAPP 
Tallinna kogudus 


Foto: Andres Kapp 


Võimas ja pühalik! 


23. augustil, üleeuroopalisel tota- 
litaarsete režiimide mälestus- 
päeval, avati Maarjamäel Eesti 
kommunismiohvrite memoriaal. 
Mina ei saanud küll avamisel viibida, 
kuid külastasin memoriaali päev 
hiljem. Ma usun, et see paik ei jää 
mälestuspäevadel rahvatühjaks, vaid 
leiab meie rahva südames kindla 
koha. Ka nüüd liikus seal hulgaliselt 
inimesi, asetati lilli ning küünlaid 
mitmele poole nimetahvlite alla. 
Samuti oli järjekord elektroonilise 
otsingutahvli ees, millel inimesed 
klikkisid, otsides hukkunud lähe- 
daste ja sugulaste nimesid 22 000 
nime hulgast. Liikusid ka mitmed 
saksa turismigrupid. Nende näod 
peegeldasid pühalikku imestust, et 
seesuguse memoriaali loomine on 
Euroopa Liidus võimalik... Kuulasin 
soomlaste giidi, kes tõlkis suurele 
soomlaste grupile infotahvlitel 
kirjutatut. Ekskursioonibussid aina 
tulid ja läksid. Nägin ka mitmeid 
venekeelseid inimesi, samuti Vene- 
maa inimesi (parkimisplatsil oli 
Venemaa numbrimärkidega auto- 


sid), kes süvenenult lugesid vene- 
keelseid infotahvleid. Nende näod 
väljendasid pigem siirast hämmas- 
tust kui põlgust. Kas tõesti juhtus 
see kõik Nõukogude Liidus? Saksa 
sõdurite kalmistule, ristide alla 
oli samuti küünlaid toodud. Minu 
meelest sobivad kompleksiga kok- 
ku ka taamal olevad Eesti Las- 
kurkorpuse mälestuskivid. Ei ole 
ka liigne, et sissekäigu juures oli 
informeeriv tahvel, millel paluti 
inimestel väärikalt käituda, koertega 


mitte liikuda, prahti mitte maha 
visata, mitte suitsetada... Üks tilk 
tõrva sattus sellel külaskäigul ka 
meepotti. Läbi õunapuuaia tuhises 
järsku renditud jalgratastel inglise 
keelt kõnelev grupp, kes naersid 
ja hõiklesid valjuhäälselt omavahel. 
Sõitsid üle tärganud muru praktiliselt 
pärgade ette. Häbi oli neid eemalt 
vaadata. Kurb. Aga memoriaal on 
imposantne. 

ANDRES KAPP 
Tallinna kogudus 


KOMMUNISMIOHVRITE MEMORIAAL MAARJAMÄEL ON PUHENOAVUD 
KÕIGILE MÕUKOGUDE LIIDU TERRORI ALL KANMATANUD EESTI 
INIMESTELE 

KOMMUNISTLIK TERRORIREŽIIM KEHTESTATI EESTI OKUPEERIMISEGA 
17. JUUNIL 1940 JA SEE LÕPPES EESTI ISESEISVUSE TAASTAMISEGA 


tralli 


20. AUGUSTIL 1991. EESTI KAOTAS OKUPATSIOONIVÕIMU TERRORI 
TAGAJÄRJEL IGA VIIENDA OMA VEIDI ÜLE MILJONIST ELANIKUST, 
KELLEST ROHKEM KUI 75 000 MÕRVATI, VANGISTATI VÕI KÜÜDITATI. 
MEMORIAALI NIMETAHVLITEL ON ENAM KUI 22 009 INIMESE 
NIMED, KES KUNAGI KOJU TAGASI EI PÖÖRDUNUD. MAD MÕRVATI 
VÕI SURID EBAINIMLIKE ELUTINGIMUSTE TÕTTU VANGISTUSES VÕI 


SUNDASUMISEL 

KÜMNETE TUHANDETE EESTI INIMESTE MÕRVAMINE, VANGISTAMINE 

VÖI KÜÜDITAMINE 1940. JA 1750. AASTATEL ON AEGUMATUD 

INIMSUSVASTASED KURITEOD, GENOTSIID JA SÕJAKURITEOD. 18. JUUNIL 

2002 KUULUTAS RIIGIKOGU NÕUKOGUDE LIIDU KOMMUNISTLIKU REŽIIMI 

JA SEDA VÄGIVALDSELT TEOSTANUD ORGANID NING NENDE TEGEVUSE 

KURITEGELIKEKS. 

MEMORIAALI RAJASID EESTI RAHVAS JA RIIK 2018. AASTAL EESTI 
MÄLESTUSEKS. 

ME EI UNUSTA TEID! 


Kõrgem Usuteaduslik Seminar kolib Tallinna 


Aasta peale taasavamist, 1990. aastal, Tallinnast Tartusse viidud Kõrgem 
Usuteaduslik Seminar tuleb pealinna tagasi. Nii otsustas 11. septembril 
EKB Koguduste Liidu vanematekogu. Peale ümberehitustöid alustab sem- 
inar tööd Koskla 18 majas, kus asuvad ka liidu kantseleiruumid ning käib 
koos Allika kogudus. Liidule kuuluva kinnisvara mõistlik ja sünergiline 
kasutamine oli üks ümberkolimise põhjustest. 1994. aastal Tartusse ehi- 
tatud seminarihoonest kasutati õppetegevuseks vaid kolmandikku peale 
päevaõppest loobumist ja sessioonõppele üleminekut. Väga oluliseks koli- 
mise põhjenduseks leiti olevat ka logistiline argument — Tallinnas ollakse 
kättesaadavamad potentsiaalsetele õppijatele. Kõrgem Usuteaduslik 
Seminar on Eesti väikseim riiklikult akrediteeritud kõrgkool, kus on 
hariduse saanud läbi 29 aasta suur osa EKB Koguduste Liidu pastoreid 
ja koguduste töötegijaid nii EKB Liidust kui ka teistest konfessioonidest. 
KUS-i täiendkoolitused huvipakkuvatel teemadel on muutunud järjest 
populaarsemateks. Allikas: KUS 


M uralitsus õnnitleb! 
"Sept, Peeter Piirisild 91 
29. sept, Heino Seppel 70 

n + 


Priit Tamm 50 


tleme! 

on teatada, et Kaitseliidu 
kaplan, major Raivo Nikiforo- 
tema abikaasa Liiale sündis 
isti hommikul poeg Aron! 


Tallinna kogudus õnnitleb: 
4. juuli Helvi Kruusmann 75 
5. juuli Heiti Aulis 85 
22. juuli Maare Kuum 85 
27. sept Juhan Lilleorg 80 
30. sept Helga Loide 100 

Fotod: Andres Kapp ja Inna Välja 


MEILT JA MUJALT 


Torino surilina uuringutest 


kahe artikli põhjal 


Loodusteaduse doktor Emanuela 
Marinelli (keda peetakse üheks 
suuremaks Torino surilina eksper- 
diks maailmas) väidab, et hiljutistes 
kahe teadlase sooritatud katsetes 
pole midagi teaduslikku. 

Eesti Rahvusringhäälingu uudis- 
tes ilmus 19. juulil 2018. artikkel 
„Uute testide kohaselt on Torino 
surilina võltsing”. Kogu artiklit on 
võimalik lugeda ERRi veebilehelt: 
www.err.ee/847705/uute-testide-ko- 
haselt-on-torino-surilina-voltsing. 
Artiklis väidetakse muuhulgas: ,,... 
Torino surilina vereplekkide uus 
kõrgtehnoloogiline analüüs näitab, 
et tõenäoliselt on tegemist kesk- 
aegse võltsinguga. Paljud kristlas- 
ed usuvad, et Jeesuse surnukeha 
kaeti just Torino Surilinana tuntud 
riidega. Teadlased kasutasid uuri- 
mises vabatahtlikku ja mannekeeni 
ning keerulisi tehnikaid nagu vere- 
plekkide mustri analüüsi (BPA). 
Uurimise tulemused avaldati aja- 
kirjas Journal of Forensic Sciences, 
vahendas Reuters...” 

Ülaltoodud artikkel sundis mind 
vabalt refereerima ajakirjas Catholic 
Herald kirjutatud artiklit, kus Jee- 
suse surilina ehtsust uskuv juhtiv 
teadusekspert lükkab ümber selle 
uue uuringu, milles väidetakse, et 
vereplekid surilinal ei ole kooskõlas 
ristilöödud inimese poolt jäetud 
verejälgedega. Ajakirja Catholic 
Herald artikkel, mis on samuti 
kirjutatud 19. juulil, annab teada 
(http://www.catholicherald.co.uk/ 
news/2018/07/19/shroud-of-turin- 
expert-criticises-new-study-casting- 
doubt-on-authenticity/), et 17. juulil 
antud intervjuus ajakirjale Vatikani 
Uudised (Shroud of Turin expert 
critizez new study casting doubt on 
authenticity. Catholic News Service) 
ütles Torino surilina rahvusvaheli- 
selt tunnustatud ekspert Emanuela 
Marinelli, et Itaalia teaduseksperdi 
Matteo Borrini ja Itaalia keemiku 
Luigi Garlaschelli eksperimendid ei 
olnud sugugi teaduslikud. 

»Kas selline katse on ikka tea- 
duslik uuring, kui kasutatakse 
plastist mannekeeni, mida tavali- 
selt hoitakse riiete kuvamiseks 
kaupluseakendel, ja käsna, mida 
on eelnevalt leotatud inimese verd 

imiteerivas vedelikus, mis 
omakorda on kinnitatud pui- 
dust kepi otsa, millega pres- 
sitakse mannekeeni paremat 
külge, et näha kuidas vere- 
joad mannekeenil voola- 
vad?” küsis Marinelli. „Kui 
seda peetakse teaduseks, siis 
mul on tunne, et ma peaksin 
oma loodusteaduste kraadi 
ümber tegema või hoopis ära 
viskama,” ütles ta. 

Uuring, mis viidi läbi 2014. 
aasta 10. juulil ja avaldati kohtu- 
meditsiinilises teaduskirjanduses, 
väitis, et kätel ja küljel olevad vere- 
joad ,saavad olla kooskõlas vaid 
45-kraa-dise nurga all olevate rel- 
vade löögi jälgedega”, samas kui 
vereplekid, mis pärinevad rinnakor- 
vi paremalt küljelt (mis olevat väi- 
detavalt pärit Kristuse odaga läbi- 
torkamisest), olevat surilinal täiesti 
ebareaalsed. 

Teatavasti on sellele linasele kan- 
gale jäädvustunud täispikkuses 
röntgenifoto-laadne negatiivis kuju- 
tus mehest nii esi- kui tagavaatega, 
millel on mitmesugused haavade 
märgid, mis vastavad evangeeliumi- 
de kirjeldustele Jeesuse piinami- 
sest, kannatusest ja tema surmast. 

Garlaschelli postitas 2015. aastal 
YouTube'i video läbiviidud nn tea- 
duslikust eksperimendist, kasuta- 
des vereplekkide uurimiseks erine- 
vates asendites nii elusat inimest 
kui ka käsnaga vajutamisel kasu- 
tatud plastikust mannekeeni, et 
uurida vere voolamise viisi. 

Marinelli väidab, et Borrini ja 
Garlaschelli poolt läbiviidud kat- 
setes puudusid täpsemad andmed 
varasemate uuringute kohta, milles 
uuriti hemoperikardi läbi surnud 
mehi, kellel oli märgata südame 
veresoonte kokkutõmbumist, mida 
arvatakse ka Jeesuse surma põh- 
juseks ristil. 

Marinelli ütles Vatikani Uudistele, 
et need varasemad täpsemad uurin- 
gud „andsid Borrini ja Garlaschelli 
omadest hoopis erinevaid tulemusi.” 
Kirik ei ole kunagi ametlikult kin- 
nitanud või ümber lükanud surilina 
ehtsust ja väidab, et selle vanuse ja 
päritolu kohta tehtud otsused kuulu- 
vad teadusliku uurimise valdkonda. 


Teadlased on aastakümnete jooksul 
uurinud selle riidekanga autentsust 
ja kõik need uuringud on lõppenud 
vastuoluliste tulemustega. 

1988. aasta süsinikdioksiidi test 


määras surilina vanuseks 12. 
sajandi, millest paljud järeldavad, 
et surilina on keskaegne võltsing. 
Teadlased aga vaidlustasid hiljem 
selle määrangu, märkides, et surili- 
nast eemaldatud proovitüki uuringu 
metoodika oli eksitav, sest süsiniku 
kogumisprotsessis kasutatav proo- 
vitükk oli võetud kudumi sellest 
osast, mis oli keskajal lisatud kanga 
parandamiseks. 

Viidates 2009. a Reutersi intervjuu- 
le Garlaschelliga, tunnistas viimane, 
et uuemate katsete eesmärgiks oli 
varasemate katsete ehtsuse kaht- 
luse alla seadmine ning nende 
uuringute rahastajaks oli Itaalia 
ateistide ja agnostikute ühendus, 
ütles Marinelli Vatikani uudiste- 
le. Ta lisas, et sageli rahastatakse 
Torino surilina uuringuid ideoloo- 
giliselt kallutatud grupeeringute 
poolt selgete eesmärkidega. 

»On vaieldamatuid tõendeid, et 
mitmete nende (uuringute tegijate — 
toim) taga seisavad rühmitused, kes 
soovivad, et tavainimesed usuksid 
surilina kui võltsitud ajaloolist arte- 
fakti”, ütles Marinelli. ,Selle põh- 
juseks on ilmne pahatahtlik soov 
naeruvääristada tõelist imet just 
nende poolt, kes mitte ainult ei 
soovi näha Kristuse ajaloolisust, 
vaid tahavad naeruvääristada ka 
Tema ülestõusmist.” 

Analoogset uudistelõiku on võima- 
lik vaadata YouTube'i kanalilt Rome 
Reports in English: https://www.you- 
tube.com/watch?v=l1b 7yHAHzzg 


ANDRES KAPP 
Tallinna kogudus 


Sina kannad 
Jumala DNA-d 


Kui ma ei eksi, siis see aasta oli mul viies kord osaleda 
suvekonverentsil. Minu jaoks on need neli päeva suvest 
olnud alati väga erilise tähendusega. 


Laagrist ära minnes on väikene aim- 
dus sellest, mis võib tähendada tae- 
vas ja kui hea on Jumala rahva- 
ga koguneda, õppida tundma enam 
meie Jumalat ja ülistada Teda Tema 
vägevate tegude eest! Juba Aa rand 
ise oma loodusega (merega!) pakub 
puhkust ja neli päeva on võimalik 
olla eemal kõigist muudest tege- 
mistest, kuulata, mida Jumal räägib 
ja näha, mida Jumal teeb. Seekord 
nägin ma konverentsi konferansjee 
pilgu läbi, mida ma täitsin koos Vitali 
Baranoviga. 

Selle aasta suvekonverentsi teema 
toetus Jh 3:7 salmile ,Te peate sün- 
dima ülalt.“ Jagan mõnda mõtet 
konverentsilt, mis mind puudutasid. 
Superintendent Robert Tšerenkov 
alustas esimese kõnelejana ja rääkis, 
et meie, kristlastena, kanname nüüd 
Jumala DNA-d, uuesti sündides on 
meil juba olemas kogu pagas, mis 
vajab lihtsalt kasvamiseks aega. 
Taavi Hollman, justkui jätkates seda 
teemat, mainis oma seminaris, et selle 
„püha seemne“ eest tuleb võidelda, 
hoolt kanda. Kogu umbrohi kasvab 
nagunii, kuid et kõik hea võiks tulla 
esile, peame püsima Jumala lähe- 
duses ja püüdlema edasi, mitte 
andma alla. Lõpetuseks veel üks 
mõte Yuri Vellosolt, brasiillaselt, kes 
rääkis Jumala ligi tulemisest: „Jumal 
valis mitte olla Jumal ilma meieta.“ 

Armas lugeja! Ma loodan, et see 
sõnum on sulle julgustuseks! Jumala 
DNA on sinusse istutatud, kui sa oled 
palunud Temal oma elu üle võtta. 
Ära heida meelt, kui sa ei näe kohe 
selle täit potentsiaali esile tulemas. 
Sa kasvad sammhaaval. Hoia Jumala 
ligi, sest Jumal on sinu poolt, Tema 
on sinu Jumal! 


Mul oli suur rõõm osaleda suve- 
konverentsil koos ülistusgrupiga. 
meie jaoks oli väga eriline laulda 
eesti keeles ja ka teistes keeltes. 
Oli tore näha vendi ja õdesid eri- 
nevatelt maadelt ning pühitseda 
koos Balti 100-t ning palvetada 
meie maade pärast. Meie lätlaste- 
na palvetame Eesti eest. On ime- 
line, et teil on kristlik laager nagu 


Giideon. 
KASPARS EZERINS, 
Ülistusgrupi juht Lätist 


KRISTINA LEPIK, 
Paide koguduse pastor 


Fotod: Vitali Baranov ja Milan Nemet 

„Tööta ikka, naerata ikka 


Pühapäeval, 7. okt 2018 oli 
kogu EMK Tallinna kogu- 
dus kutsutud tänuõhtule 
kirikumajja. Põhjust selleks 
oli küllaga. Nimelt 2018. a 
aastakonverentsil määras 
piiskop pastor TOOMAS 
PAJUSOO emerituuri, vas- 
tavalt UMK korras kehtes- 
tatud vanusetsensusele, mil- 
leks on 72 eluaastat. 


Võta heaks või pane pahaks?! Sellis- 
tel, n-ö kinninaelutatud seadusesä- 
tetel on teatavasti ka oma nõrgad 
küljed. Vastab ju tõele, et inimeste elu 
ja töövõime ka 70+ aastates võivad 
olla üpris erinevad. Talupojamõistus 
manitseb olemasolevate ressursside- 
ga säästlikult ümber käima, kui järel- 
kasv kusagilt eriti ei terenda. Sellised 
mõtted tulid pähe seoses Tooma eme- 
rituuri arvamisega. 

Kuid tänu Jumalale, et Toomal jät- 
kub vennalikku meelt ning vaimset 
potentsiaali ka edaspidi kuningriigi 
töös, kaasa aitamaks seal, kus seda 
vajatakse. See peaks olema kõigi meie 
emerituurlaste hoiak, kuna Issandaga 
sõlmitud tööleping on eluaegne. See 
leping sisaldab vaid ühe klausli (pii- 
rava tingimuse), ning seda on Jeesus 
kolmel korral rõhutanud sügavisikli- 
kus dialoogis Peetrusega (Jh 21:15-17). 

Toomas - Sina ja mina, ja meiesu- 
gused võime olla õnnelikud, et leping 
Kõige Kõrgema Instantsiga kestab 
ning küll Ta siis igapäevase leiva ja 
või eest ka hoolt kannab. Olen seda 
juba aastaid kogenud. 


12 KODUTEEL 3/2018 


TE 


Tänuðhtule tagasi mõeldes, pol- 
nud seal vähimatki virvendust matu- 
semeeleolust, pigem olime rõõmsad 
nagu pulmas. Kui kõik need Tooma 
ja Heidi aadressil öeldud head sõnad 
kokku panna, saaks välja anda kaas- 
aegse Tooma evangeeliumi. 

Olen paari aasta taguses Koduteel 
ajakirjas Tooma palveelust, õpingu- 
test ja tööst kirjutanud. Tänased mee- 
nutused lõpetan tõsilooga, mis tema 
põhiloomust üpris hästi valgustab. 

Pealkirjaks panen: 

» Naeratuse vägi” 

On sügav nõuka-aeg. Krooniline 
puudus kõigest, eriti ehitusmaterjali- 
dest. Sellest hoolimata hakkavad Too- 
mas ja Heidi heas usus maja ehitama. 
Kui majaga on jõutud peale meeletuid 
pingutusi sellesse ehitusjärku, milles 
koht, kuhu isegi keiser jalgsi läheb, 
vajas unitaasi (maakeeles potti), kii- 
rustab Toomas Kaare teele, mis oli 
ainus koht, kus ehitusmaterjali müüdi. 


Heidi ja Toomas Pajusoo koos tütre Evelini ja lapselapsega. 


[?? 


Juba seisiski ta, optimistlik naeratus 
näol, müüjatari palge ees, küsides 
talle vajalikku asja, kuid ta kuuleb 
nõuka-ajale kaht tüüpilist vastust: ”Ei, 
seda asja meil küll ei ole.” „Millal 
tuleb?” tahab Toomas teada. ,Ei tea,” 
on müüjal vastus valmis. Hämmastav 
küll, aga Tooma näolt ei kao naeratus, 
kui ta pöördub minekule. Ent enne, 
kui ta jõuab ukseni, hüüab müüjatar 
ta tagasi ja teatab, et tal üks pott siis- 
ki on, mida ta olevat hoidnud enda 
tarbeks. Toomas tahab teada, miks 
müüja ta tagasi kutsus. „Aga te naera- 
tasite nii kenasti,” kõlab vastus. 
Arvan, et Toomas on kasutanud 
naeratuse väge tihedamini kui kesk- 
mine eestlane või isegi keskmine 
kristlane. See ei maksa midagi, aga 
võib muuta mõndagi. 
Armsad Toomas ja Heidi, palju õnnis- 
tusi edaspidiseks! 
Sinu võitluskaaslased, 
OLAV ja URVE 


Fotod: Naatan Hollman 


Fotod: perekond Seppeli kogu 


ay 


Pastorid Reekülas—1sad & pojad 


Heino Seppel. 


EMK Reeküla koguduses 17 aastat 
pastorina teeninud Heino Seppel 
jäi käesoleva aasta septembri- 
kuu lõpus pensionile. Oma isale 
Johannesele jääb Heino pastori- 
na teenitud aastate võrdluses küll 
olulisel määral alla (Johannes oli 
Reeküla pastoriks 51 aastat), kuid 
märkimisväärne ajaperiood on see 
olnud sellegi poolest. 

Huvitaval kombel on Reekülas 
83 aasta jooksul pastoriteks olnud 
ainult Seppeli ja Kunstimehe nime- 
lised mehed - isad ja pojad: 


Aleksander Kunstimees 1935-1938 
Johannes Seppel 1938-1941 
Aleksander Kunstimees 1941—1946 
Johannes Seppel 1946-1994 

Herni Kunstimees 1994-2001 
Heino Seppel 2001-2018. 


. sest 


Reeküla koguduses ütleme naljat- 
ledes, et eks meie järgmine pastor 
peaks ajaloo mustrit järgides olema 
Kunstimehe nimeline. 

Heino sündis Saaremaal 29. sep- 
tembril 1948. aastal lasterikkasse 
perre. Peres oli kokku 10 last. Ema 
Ida ja isa Johannes olid tõsiuskli- 
kud inimesed. 

»Oli periood, kui kirikus käis rah- 
vast väga vähe. Sel perioodil olid 
Ida ja Johannes sageli vaid kaheke- 
si jumalateenistusel — laulsid ja pal- 
vetasid. Tühjast kirikust hoolimata 
jäid nad ustavaks ja hoidsid vai- 
mutuld põlemas,” rääkis Reeküla 
kogudusega pikka aega seotud 
olnud Dea. 

Heinost rääkides meenus Deale 
lugu, kui Heino oli oma usukind- 
lusega olnud talle eeskujuks: Dea 
oli haigena palunud Heinol tuua 
talle ravimeid. Heino tõigi, pani 
ravimid haige kõrvale kapile, kuid 
ütles: „Sul ei ole neid vaja. Sa oled 
terve.” Dea terveneski ilma ravi- 
meid võtmata. 

Olnud küll usklike vanemate 
laps, elas Heino mingi perioo- 
di oma elust siiski ilma Jumalata. 
Kirikusse jõudis ta uuesti oma 
laste kaudu. Mallel ja Heinol on 
kolm last: poeg Marek elab perega 
Tallinna lähistel, tütar Helis elab 
perega Hiiumaal ning noorim tütar 
Meelika Tallinnas. Heino on vana- 
isaks kuuele lapselapsele. 

Ameti poolest on Heino nagu 
»Hunt Kriimsilm“ — erialad, kus ta 
tegutsenud on, varieeruvad met- 
satööst arvutipoeni ja teede-ehitu- 
laojuhatajani. Lisaks pal- 
gatööle ja kirikus teenimisele on 
Heino kogukonda panustanud ka 
vabatahtliku tööga, olles Kaali 
põhikooli hoolekogu esimees. 

Heino elus on alati tähtsal kohal 
olnud muusika. Koos usukaaslaste- 
ga teeniti aastaid , Saaremaa ven- 
dade” nimelises väikeses meeskoo- 
ris. Heino isa on kirjutanud mõned 
kristliku sisuga laulud, mida 


Heinole siiani laulda meeldib. 
Koguduse karjase ametile eelnes 
Heinol noortepastori roll Reekülas. 
Mäletan siiani Heino ja Malle kor- 
raldatud noorte väljasõite — kohtu- 
sime põnevate inimestega ja kuula- 
sime tunnistusi Jumalast. Laste- ja 
noortetöö on Heino jaoks ka pas- 
toriks olemise perioodil alati priori- 
teet olnud. Sellele saab kinnitust, 
uurides koguduse finantse: kulud 
laste- ja noortetöö jaoks on ula- 
tunud kuni kolmandikuni eelarvest. 
Suur on olnud Malle ja Heino 
panus koguduse hoone eest hoo- 
litsemisel. Lugematu arv tunde 
ja teiste silmade jaoks varjatuks 
jäänud tööd on nad mõlemad kogu- 
duse heaks teinud väga palju. 
Kuna Reeküla kogudus on väike, 
on iga liikme mure koguduse ühine 
mure. Seega püüavad koguduse 
liikmed üksteisele pakkuda tuge 
ja praktilist abi. Selles on Malle ja 
Heino väga ustavad olnud ja meile 
kõigile head eeskuju näidanud. 
Koguduse ilmikliikmena olen Hei- 
nole südamest tänulik, et ta on and- 
nud ruumi enda kõrval kasvami- 
seks ja tegutsemiseks. 
Jumala abiga on Heino vabaks 
saanud vähihaigusest. 


MARJANA LUIST, 
Reeküla kogudus 

TÄHTPÄEVAD 


INTERVJUU 


6 küsimust superintendent 
Robert Tšerenkovile 


e Milline vaimulik kogemus on sinu elu 
kõige enam mõjutanud? 

Eks neid kogemusi, mis on mu elu mõjuta- 
nud, on olnud mitmeid. Üks nendest oli kind- 
lasti Linnahallis toimunud evangeelne üritus, 
kus ma teismelisena läksin ette eestpalvele 
ja palusin oma patud andeks ja otsustasin 
oma elus järgida Jeesust. Tol õhtul täitis mu 
südant enneolematu rõõm ja rahu. Ka risti- 
mispäev oli eriline sündmus minu elus. Mäle- 
tan väga selgelt ka ühte evangeelset teenis- 
tust Paldiski linnas, kus mul oli teismelisena 
võimalus jutlustada. Tol õhtul kogesin erilist 
Jumala ligiolu, võidmist ja väge jutlustami- 
ses, vaatamata sellele, et olin selles veel 
väga kogenematu. Selle kogemuse kaudu 
tuli mulle arusaam, et Jumal võib ka mind 
kasutada oma töös. Neid toredaid kogemusi 
on olnud veel, mis on vorminud mind selleks, 
kes ma täna olen. 


e Kuidas kulges sinu tee metodisti kirikusse? 

Võib öelda, et ma sündisin metodisti kiri- 
kusse, kuna minu vanemad olid juba siis 
aktiivsed EMK Tallinna koguduse liikmed. 
Seega oli kirik minu eest valitud. Alles hiljem 
õppisin enda jaoks väärtustama just meto- 
disti kirikut ja olen selle üle väga rõõmus, 
et olen just selle kiriku liige. Mis mind kõige 
rohkem rõõmustab, on meie kiriku pärand, 
nii Wesley 18. sajandi ärkamise näol kui ka 
meie endi Eesti usuisade eeskuju. 


e Millised on olnud sinu teoloogilised õpin- 
gud? 

Oma teoloogilise hariduse sain Ameerika 
Ühendriikides, Oral Robertsi Ülikoolis, Tulsa 
linnas, Oklahoma osariigis. Seal õppides sain 
näha ja kogeda palju huvitavat, sest Tulsa 
linn on (või vähemalt oli) omamoodi Amee- 
rika kristlik pealinn. Nii et peale hariduse 
omandamise, avardasid need neli õppeaastat 
mu maailmavaadet väga märkimisväärselt. 


e Milline Piibli kirjakoht on sulle kõige 
olulisem? 

Ma arvan, et mul ei olegi ühte kõige olu- 
lisemat või lemmikut Piibli kirjakohta. Erine- 

vatel aegadel on esile kerkinud erinevad kirjakohad, mis mind 
on kõnetanud erilisel viisil ja olnud teatud teeviidaks mingil elu- 
perioodil. Viimasel ajal on mind palju kõnetanud Joosua lugu, 
Jeesuse mäejutlus ja 1. Korintlastele 13. peatükk. 


e Mida sooviksid lugejatega jagada oma pere kohta? 

Olen õnnelikult abielus Amyga ja meil on kaks toredat poe- 
ga. Vanem poeg, Christopher, on hakanud tegelema muusikaga, 
noorem poeg, Michael, ujumisega. Amy on inglise keele õpetaja. 


e Kuidas näed oma rolli EMK superintendendina? 

Oma rolli superintendendina näen eeskätt pastorite ja ko- 
halike koguduste toetajana. Usun täiesti seda väljaütlemist, et 
kohalik kogudus, kui ta toimib õieti, on selle maailma lootus. 
Usun ka seda, et väga palju oleneb kohaliku koguduse pastorist. 
Seepärast on kohalik kogudus ja selle pastor minu prioriteet. 
Aga superintendendi roll eeldab samuti koostöös kirikuvalit- 
susega üldkirikliku visiooni väljatöötamist ja ka selle visiooni 
ellu rakendamist. Palun Jumalalt armu ja tarkust, et selle kõige- 
ga hästi hakkama saada. 

Intervjueeris TARMO LILLEOJA 


Uued võimalused Alders- 
gate'i Eesti teenimistöös 


Aldergate'i uuendusliikumine on Eestis 
tegutsenud juba üle viie aasta. Oleme 
korraldanud seminare ja teeninud ini- 
mesi paljudes eestikeelsetes kogudustes, 
paljudes neist korduvalt. Samuti oleme 
teeninud palvemeeskonnana suvekonve- 
rentsil. 2018. aastal on Jumal meile 


avanud uusi uksi, mis on andnud põne- 
vaid arenguvõimalusi. 


29. juunil sõitsime Soome metodisti kiriku soome- 
keelsete koguduse superintendendi Jori Branderi 
kutsel nende aastakonverentsile, kus viisime koos 
Aldersgate'i Inglismaa meeskonnaga läbi seminari 
»Elu vaimus”. Seminari juhtis Aldersgate'i Inglismaa 
juht David Winstanley. Peale päevast aruannete kuu- 
lamist ja hääletamist, oli vaimulikel ja ilmikdelegaati- 
del võimalus osaleda veel seminaril, mis võib kohati 
päris intensiivne olla. Oli imeline kogeda, kuidas 
Jumal värskendas ja innustas inimesi. Soome pastorid 
said Aldersgate'i uuendusliikumisest nii innustatud, et 
tulevikus saame tõenäoliselt rääkida ka Aldersgate'i 
Soome liikumisest. Mitmed neist said südamesse igat- 
suse, et Aldersgate'i meeskond tuleks teenima ka 
nende kogudustesse. Juba veebruaris toimub seminar 
Lahti koguduses. 

Täiesti uus kogemus Aldersgate'i Eesti meeskonna 
jaoks oli 17.-19. augustil Aseri koguduses toimunud 
seminar „Elu vaimus”. Jumal on avanud meile uue ukse 
venekeelsetesse kogudustesse. Seminari juhtis Triin 
Tarendi, kellele oli see samuti esmakordne kogemus. 
Kogudus võttis meeskonna vastu erakordse külalis- 
lahkusega. Näiteks kolisid mitmed neist kolmeks 
päevaks oma kodust kirikusse, et külalistele anda 
oma parim. Tõlkisid Irina Semjonova ja Reet Kakko 


ning eestpalvemeeskondades oli alati vähemalt üks 
inimene, kes oskas vene keelt. Oli suurepärane võima- 
lus oma keeleoskust lihvida. Koguduseliikmed tulid 
seminarile igatsusega kogeda Jumalat ja sellele igat- 
susele Ta armastab vastata. Jumal tervendas, innustas 
ja värskendas. Eelkõige oli Jumala lähedaolu tuntav 
armastuse õhkkonna kaudu, mis oli eriliselt kogetav. 

Lisaks koguduseliikmetele oli meil võimalus eestpal- 
vetega teenida ka mehi kohalikust rehabilitatsiooni- 
keskusest. Aseris toimunud seminar oli meeskonna 
jaoks mitmes mõttes väljakutse, kuid Jumal tuli ja kat- 
tis meie puudujäägid. 

Kogudused, keda oleme külastanud, on tunnistanud, 
et seminar on olnud neile suureks innustuseks ja jul- 
gustuseks. 

Aldersgate'i meeskonda on võimalik jätkuvalt kut- 
suda kogudustesse läbi viima seminare „Elu vaimus” 
ja „Issand, õpeta meid palvetama”. Etteteatamise aeg 
on kolm kuud. Praegused plaanid on: 8.-10. veebru- 
aril 2019 seminar Soomes, Lahtis ja 1.-3. märtsil 2019 
Aldersgate*i Euroopa konverents Inglismaal ning april- 
lis seminar Jõhvi koguduses. Huvi korral võta ühendust 
Aldersgate'i Eesti juhi Thea Kantiga. 

TRIIN TARENDI, Jõhvi kogudus 

KIRIKUELU 


Fotod: Vaike Kasekampi kogu 


Misjonireis Komimaale 


13.-20. juunil sai teoks selle aasta 
misjonireis Komimaale. Enamikule 
meie viieliikmelisest grupist oli see 
esmakordne. Me olime mitte ainult 
eri kogudustest, vaid ka neljast eri 
denominatsioonist. 

Minu endine pastor Päivo Kase- 
kamp on palju jutustanud elust Inta 
vangilaagris ja minu vanaonu Jaan 
Narusing hukkus Vorkuta söekae- 
vanduses, nii et hingeline tõmme 
selle maa suhtes oli ammu. Komi 
rahvaga olin kokku saanud juba 
varem, 1985. aastal Marimaal — s.o 
Obi jõe kaldal Sosva ja Šaranpauli 
külas. Tollal osalesin Eesti Rahva 
Muuseumikorraldatudekspeditsioo- 
nil, et üles joonistada meie hõimu- 
rahvaste tööriistu, käsitööesemeid 
ja rõivaid. Seal olidki mansi pered 
elamas kõrvuti komidega. Mansid 
on looduseusku, komid aga peavad 


Põlde on Komis palju. Kartulipanek. 

endid õigeusklikeks kristlasteks. 
Meie praegune reis algas Tallin- 
nast kaheksatunnise bussisõiduga 
Peterburi. Peatusime noortekogu- 
duses, jõudsime osaleda nende õhtu- 
sel koosolekul, kust kaks teenimis- 
valmis venda kahe autoga meid läbi 
suurlinna liikluse 17 km Pulkovo 
lennuväljale sõidutas. Punavalge 
lennuk , Russia“ lennutas meid suju- 
valt Sõktõvkari, kus kella 2.30 paiku 
oli vastas juba kohalik pastor. 
Kirikuhoone oli ,vallutatud“ laste 
poolt, sest käimas oli kristlik lin- 
nalaager. Kaugemalt tulnud ööbisid 
ruumikas ülakorruse magalas. Meie 
õdede lisandudes tekkis toimiv 
kooslus. Saime kohe hea kon- 
takti kaasa tulnud vanaemadega. 
Pühendunud õpetajate juhendami- 
selolilaste päevakava vaheldusrikas. 
Meie vend Ants Soosõrve ülesanne 


oli õpetada neile uut lauamängu. 
Keskseks sündmuseks kujunes pü- 
hapäevahommikune jumalateenis- 
tus, kus meie grupil oli oma osa 
täita. Piiblit loeti ka komi keeles, 
jutlus peeti vene keeles (sel korral). 
Elamusi pakkusid väljasõidud 
kahte ilmakaarde, et teenida kauge- 
maid kogudusi. Nüüd avanes võima- 
lus kasutada oma vaimuandeid. Üks 
kogudus paistis silma hoolimisega 
»kadunute“ suhtes. Taksoga toodi 
kohale keskealine abielupaar, kes 
kimpus alkoholikiusatusega. Sellele 
eelnes hingehoidlik vestlus paari 
meie inimese osalusel. Tulijaid ootas 
köetud saun ja kaetud lõunalaud. 
Viimasest ei pääsenud vist keegi. 
Järgnevast teenistusest kujunes 
tunnistus-palvekoosolek, kus oli 
märgata meeleparanduse noote ja 
igatsust täituda Püha Vaimuga. 


Teenimine Komi kirikus. Pastor Daniil küsitleb grupijuht 
Antsu pühapäevahommikuses kirikus 


Foto: Sander Kukk 


Vaade Sõktõvkarile, Komi pealinnale. 


Jätkub Eesti Metodisti 
Kiriku ajalugu. Sündmused 
aastatel 2007-2017. 


Vaata: www.emk.voog.com 

Pühitsetakse Kohtla-Järve Kolgata 
koguduse hoone (Torujõe tn 5). 2016. 
aastal ostetakse hoone Mt. Betheli 
sõpruskoguduse abiga EMK-le. 


Tähistatakse Eesti Metodisti Kiriku 
100. aastapäeva Kuressaares; suurt 
juubelit jäävad meenutama kaks 
juubeliraamatut: „Eesti Ristikangelasi” 
ja ,EMK 1907—2007". 


EMK Aastakonverents võtab vastu 
2008. aastal Stanislav Ossipovi poolt 
rajatud Kristliku Koguduse , Taastamine" 
ja koguduse uueks nimeks saab EMK 
Tallinna Uue Alguse kogudus. 
Veebruaris 2013 registreeritakse 
kogudus ametlikult EMK koosseisu. 


Tähistatakse Eesti Metodisti Kiriku 
110. aastapäeva Tallinnas; samas 
toimub Eesti Sõprade kokkusaamine; 
antakse välja Olav Pärnametsa raamat 
„Elu armu arvel“ (EMK superintendent 
aastatel 1979—2005). 


Kodune koht on ,,Kuusealune“ küla — Podjelsk. 
Koosolek peeti kellegi kodus, ei saadud aga näitamata 
jätta valmivat palvemaja. Võisime näha väheste koha- 
like vendade kuldsete käte töö tulemust, materjaliks 
männipalk nagu pealinna kirikulgi. Üleaedsel oli para- 
jasti käsil kartulipanek. 
Loodus oma kevadises puhkemises oli poolteist kuud 
hilisem. Siidpehme liivamuld päikeselisel aasal, 
kassikäpp, tõrvalill, õitsevad madalukesed pohlad. 
Samas elu-olu mahajäämus ehk 20 aastat, aga seda 
ei saa öelda usuelu kohta. On eriline tunne mõtiskella 
öises päikesevalguses saalomonlikus pühakojas põhja- 
maisel jaanikuul. 

VAIKE KASEKAMP Räpina kogudus 


Teismelise tüdruku pilt lapitekitehnikas. 


Abi taevast, 
tingimusega 


Olin väga haige, jalad valutasid põlvedest, trepist alla- 
ja ülestulek oli väga vaevaline. 

Kahel korral palvetati minu eest laupäevaõhtustel 
palveteenistustel Pereraadios. Ka kogudus palus mu 
liikumise pärast, kuid valud käimisel ei kadunud. 

Ühel maiõhtul oli taas Pereraadios eestpalvesaade. 
Südames oli anda sinna jälle palvesoov, sest valud 
olid ikka väga tugevad ning pidin iga toimetuse järel 
puhkama. 

Pastor-evangelist Olevistest palvetas mu põlvede 
pärast, aga ütles: , Jumala vägi on siin, aga mingi takis- 
tus on ees su tervenemisele.“ Palvetasin ja hüüdsin appi 
Issanda nime. Vastusena selgus, et mul on kodus kolm 
asja, mis ei lase Jumala tervendaval väel avalduda. 

Tütar oli mulle millalgi kinkinud ühe keraamilise 
küünlajala, millel oli deemonlik kuju. Veel juhiti mu 
tähelepanu kahele pildile. Tõusin kohe palvest ja 
otsisin need üles, tegin tule pliidi alla ja põletasin 
nad ära. Siis viisin selle koleda küünlajala õue ja lõin 
puruks. Killud korjasin kokku ja viisin värava juurde. 
Proovisin neid visata üle aia, aga sain aru, et see on 
vale. Otsisin tükid üles ja kui olin kõik viinud kraavi 
mu aiast ära, sündis ime — äkki tundsin, et sain käia 
ilma valuta. Tervenesin, kui olin täitnud püha Jumala 
tingimuse. 

Au olgu Jumalale! Ülistus Jeesusele nüüd ja igavesti! 

MAARE KUUM 

TUNNISTUS 


Fotod: Leevi Harki perekonnaarhiiv 


Arkamine keset mängu 


Minu ema jäi leseks 28-aastasena. 
Isa jättis talle 100 krooni ja kolm 
väikest tüdrukut. 

Ema andis kogu summa orbude- 
kodu asutamiseks. Mitmed inime- 
sed noomisid teda, käskides mõtel- 
da oma lastele. Tema aga ütles 
meile, et sellega on meil taevapan- 
gas hoius, kui meil iial midagi tarvis 
on, võime Jumalalt seda paluda. 

Issand õnnistas meid ja mõne aja 
pärast ehitas ema Sakku palvela, 
mille katuse alla sai ka meile elu- 
korter. Seal palvelas peeti vennaste- 
koguduse koosolekuid. 

Tavaliselt võttis ema 
ikka koosolekule kaasa. 


meid 
Ühel 


pühapäeval, kui mina olin 3-aas- 
tane, tulid meile külla veel kaks last 


2 A ak A = 


Edurd Hark 1935. aastal koos pühapäevakooli lastega Kõrkveres. 


— minu täditütar ja üks 12-aastane 
poiss. Ema ütles: ,Täna ma teid 
koosolekule ei vii. Võite toas män- 
gida. Aga tehke seda nii vaikselt, et 
te all peetavat koosolekut ei sega.“ 

Mõtlesime, et mida me mängik- 
sime? Tuli hea idee, peame koosole- 
kut. ,Siin on laud, Piibel ja ka 
üks vend, nii võime küll koosole- 
kut mängida.“ Nii alustasimegi 
koosoleku-mängu. Suur poiss võt- 
tis kätte Piibli ja luges kirjakoha. 
Kui ta oli lugenud, langesime kõik 
põlvili ja hakkasime nutma. Meid 
tabas sügav patutundmine. Jumala 
Vaim oli tuntavalt kohal. Et meie 
nutuhääl alla koosolekuruumi ära 
kostis, tuli ema üles vaatama, mis 
on juhtunud. Ta sai asjast aru ja 


Lapse tunnistus 


Viibisime Rakke lähedal ühes talus peetaval koosolekul. 

Meie poeg Saamuel, kes võis olla 6-aastane, istus mu süles ja nihe- 
les. Ta nägi, et vennad järjest laua taga kõnelemas käisid. 

»Ma tahan ka kõnelda,” ütles ta mulle, kui olin pärinud, mis tal 
viga on. Kogudusevanem märkas samuti poisi rahutust ja küsis, mis 


laps soovib. ,Tahab tunnistada.” 


Vend võttis poisi sülle ja tõstis laua peale. Saamuel hakkas peast 
lugema mitmeid piiblisalme — igal õhtul oli isa tal ühe salmi lasknud 


pähe õppida, lapse enda soovil. 


Nii sai väike Saamuel sel koosolekul kõnelda, nagu oli tema tungiv 


SOOV. 


HILDA HARK, tunnistuse vahendanud Aino Henno 

Eduard Hargi ja Hilda Rosalie Kuuli 
laulatus 1935. aastal. 

tuli meile palves appi... Kui ema 
oli meid julgustanud päästjast 
Jeesusest kinni haarama, saime 
mina ja mu täditütar selge pääst- 
mistunnistuse. 

Koosolek kestis veel, ema viis 
meid alla. Kui saalis viibijad kuul- 
sid, mida Issand meile oli teinud, 
ehmusid mõned, öeldes: „Kui 
lapsed päästetud saavad, mis meist 
siis saab?...“ Sakus algas ärkamine 
niimoodi. Olen 79-aastane ja see on 
minu elus, tänu Jumalale, jäänud 
püsima. 

HILDA HARK, tunnistuse 
vahendanud Aino Henno 


Vennastekoguduse liikumise roll 
Eesti ajaloos, tuues esile nii 
positiivseid kui ka negatiivseid jooni 


eformatsiooni ühe 

haruna on Euroopa 

kirikulukku, eriti aga 

Eestimaa kirikulukku 

jätnud ereda jälje 
vennastekoguduslik liikumine, 
mida kutsutakse ka pietistlikuks 
või herrnhuutlikuks liikumiseks. 
Vennastekoguduse liikumine ehk 
teiste sõnadega pietism tekkis sak- 
sakeelses protestantluses (eeskätt 
luterlikus kirikus) 17. sajandil; see 
oli suunatud inimese, aga ka kiriku 
kui institutsiooni radikaalsele uuen- 
emisele. Oluliseks peeti inimese 
sisemist vagadust ja usulist ärka- 
mist. Ladinakeelne sõna pietas 
tähendabki ,vagadus”. 


Ajaloolise pietismi all mõiste- 
taksegi laiemas mõttes vagadu- 
sele püüdlevaid usulisi liikumisi. 
Tegelikult on vagaduslikke kiriku- 
siseseid voole ehk pietismi märgata 
peaaegu kõikides kristlikes konfes- 
sioonides, Eestis eelkõige luterliku 
kiriku siseses vennastekoguduse 
liikumises. 

Tegelikult ulatub vennastekogu- 
duse ehk pietismi tekkelugu tagasi 
juba 15. sajandisse, saksakeelsele 
Böömimaale umbes 1675. aastal; 
seda ei saa lahutada Philipp Jakob 
Spenerist (1635-1705). Speneri 
pietismi võiks tinglikult nimeta- 
da vennastekoguduse esimeseks 
arenguetapiks. Liikumine avaldas 
Böömimaal laialdast mõju. Paraku 
hävis see 17. sajandil vastureformat- 
siooni repressioonide käigus. 

Teise etapi moodustas nn Halle 
pietism eesotsas August Hermann 
Franckega (+1727), kes alustas 
heategevusega, pani aluse orbude- 
kodule, vaestekoolile ja trükikojale 
Halles, Saksamaal. 

Kolmandaks pietismi arengu- 
staadiumiks võib nimetada krahv 
Nikolaus Ludvig von Zinzendorfi 
1724. aastal rajatud vennastekogu- 
duse liikumist. 1722. aastal, kui 
usupuhastusliikumises osalejaid 


uuesti taga kiusati, tulid böömi- 
määri usupõgenikud koos oma juhi 
Christian Davidiga Saksamaale. 
Nende vastuvõtjaks ja peavarju 
pakkujaks sai krahv Zinzendorf. 
Tema valdustesse tekkis algkrist- 
likku ideaali püüdlev usklike kogu- 
kond. Asukohta hakati kutsuma 
Herrnhutiks „Issanda kaitse”. 
Krahvist kujuneski vennastekogu- 
duse juht. 

Kirikut jaatavate vagaduslike lii- 
kumiste kõrval esines ka separatist- 
likku pietismi, mis on kirikust eral- 
dunud ja eitab kirikut kui institut- 
siooni suuremal või vähemal määral. 
See suund sai osaliseks taimelavaks 
erinevatele hilisematele vabakirik- 
likele liikumistele. 

Vennastekoguduse peamiseks 
eesmärgiks seati misjonitöö kogu 
maailmas. Halle pietismi ja ven- 
nastekoguduse liikumise tulek 
Eestimaale langes Põhjasõja ajale. 
See periood tähendas meie maale 
nii riiklikult kui ka kiriklikult mur- 
rangulist perioodi. Eestimaal vahe- 
tusid isandad. Rootslased läksid ja 
venelased tulid. , Hea rootsi aeg” jäi 
seljataha. (Siinkohal ei ole aega pea- 
tuda „Rootsi aja” positiivsetel mõju- 
del Eesti rahvuslikule kultuurile, 
gümnaasiumi ja ülikooli rajamisele 
jms.) 

Ent rõhutama peab, et rootslaste 
tulemisega saabus meie maale ka 
luterluse protestantlik-ortodoksne 
suund endise liberaalsema suuna 
asemele Liivimaal, nii nagu see oli 
Rootsi kuningriigis.2 

Juba Rootsi aja lõpul on tähel- 
datud pietistlikke mõjutusi meie 
maal, osalt ka tänu sellele, et Rootsi 
võimud kaitsesid meie maa luterlik- 
ku ortodoksiat. 

1724. aastal sai ülemvaimulikuks 
Eestimaa Konsistooriumi assessor 
ja Toomkooli kuraator, hallepietist 
Christop Friedrich Mickwitz (1724- 
1748). 1728. aastal oli tema teatel 
pietistlikke kaastöölisi Eestimaal: 
27 kirikuõpetajat, 7 kooliõpetajat, 2 


kantorit, 1 arst ja 3 üliõpilast.3 


Vennastekogudusest 


Napoleoni sõdade ränkades kat- 
sumustes (1812-1815) tundsid ees- 
timaalased, et „kogu töö ja tegevus 
on tühi vaev ja vaimu närimine”. 
Kindlasti tundsid paljud meelehei- 
det, et paremad ajad on jäädavalt 
kadunud. Sellises olukorras jõudsid 
nii mitmedki veendumusele, et ,abi 
tuleb oodata vaid ülevalt”, vaatama- 
ta sellele, et ,kõik, mis on maine, 
variseb kokku”. Paraku on tihti 
nii, et just füüsilistes ja materiaal- 
setes kannatustes toimub inimestes 
sisemine ärkamine. Tavapärased 
mõttekäigud ja kombinatsioonid 
enam ei rahulda ja paraku ka ei aita. 
Nn südameusk saab jälle elavaks. 
Varasemad vennastekoguduslikud 
grupikesed, mis vahepeal kiratse- 
sid, olid kõigele vaatamata püüd- 
nud säilitada sisemist usulist soojust 
kuni paremate päevade saabumise- 
ni. Kohalikus elanikkonnas tärkasid 
jällegi pietistlikud arusaamad koos 
luterliku ortodoksiaga.+ 

Uuspietismi oluliseks erinevuseks 
nn vana pietismiga võrreldes oli 
usujulguse tekkimine. Kui nn vana 
pietism Eestimaal püüdis kartli- 
kult maailmast põgeneda ja hoida 
alal kogudusesisest ususoojust, siis 
alates 19. sajandist püüab vennas- 
tekogudus maailmas võidelda ja 
maailma ka võita eriti just armas- 
tusetööga ligimeste suhtes. 

Suureks kasuks Eesti (nii eespool 
kui ka edaspidi pean Eesti all sil- 
mas tervikut, mis koosneb Põhja 
Eestimaa ja Liivimaa kuberman- 
gust) vennastekogudusele olid 
Venemaa imperaatori Aleksander 
I kokkupuuted uuspietistidega, 
nagu näiteks pr. von Krügeriga, 
kes käis tsaarile jumalasõna kuu- 
lutamas. Lisaks oli keisri õukonnas 
teisigi Herrnhuti sõpru, nagu krahv 
(hilisem vürst) Karl von Lieven, kes 
taotles vennastekoguduse legali- 
seerimist Baltikumis. Vendade töö 

kandis edu ja 27. oktoobril 1817. 
aastal andis keiser välja ukaasi, 
mis seadustas vennastekoguduse 
töö Balti aladel. Tänu sellele toi- 
mus vennastekoguduse töö tormi- 
line kasv. Juba mõne aasta pärast 
oli Eesti ja Liivi aladel 144 kogudust 
30 000 liikmega. Kogudusi teenisid 
44 sakslasest vanemat ja umbes 
1000 eestlasest lugejavenda. Üldiselt 
võiks öelda, et vennastekogudusel 
tol ajal ei olnud suuri lahkhelisid 
luterliku kirikuga, kuigi ka ratsiona- 
listlikud ja liberaalsed voolud tõst- 
sid pead vastukaaluks vaimuliku- 
le ärkamisele. Nn sõbralik olukord 
kestis 1832. aastani.” 

1829. aastaks olid vennastekogu- 
dused küllalt hästi organiseerunud. 
Liivi- ja Eestimaal oli moodusta- 
tud 12 ringkonda. Ringkondi juha- 
tasid Herrnhutist saadetud saksa 
diakonid. Läänemaal ja saartel 
olid omaette ringkonnad. Vennaste- 
koguduse liikumine levis kiiresti ja 
1839. aastaks loendati Eestis kokku 
254 palvemaja ning Herrnhuti 
arhiivi andmetel 66 330 liiget ehk 
üle kahe korra rohkem kui 1818. 
aastal.6 

19. sajandi keskpaigaks saavutas 
vennastekoguduse liikumine oma 
kõrgpunkti, kusjuures 6,7% elanik- 
konnast olid vennastekoguduse 
aktiivsed liikmed. Kui arvestada ka 
pooldajaid, tuleb see näitaja kahe- 
kordistada.7 


Vennastekoguduse 
olemusest ja mõjust 

Eesti- ja Liivimaal jäi vennaste- 
kogudus luterliku kiriku siseseksära- 
tusliikumiseks, erinevalt Herrnhuti 
keskusest Saksamaal. Eesti vennas- 
tekoguduse õpetuse keskmeks oli 
Kristus ja Tema ristisurm. Erilist 
rõhku pandi inimese isiklikule koge- 
musele Kristusega, samuti vaja- 
dusele ärgata ja omada päästmise 
kogemust. Vennasteliikumise tuu- 
maks sai nn südameusu äratamine, 
mis tõi liikumise algperioodil kaasa 
üsna palju emotsioone (näiteks tae- 
vaskäijate liikumine). Nii hakatigi 
herrnhuutlusele iseloomulikuks 
pidama sagedast meeleliigutust ja 
pisaraid palvetundides. Seda kin- 
nitab juba Jakob Marrasch 1760. 
aastal, kui ta kirjeldab Hiiumaa ven- 
naste palvetundi, kus oli korduvalt 
„rohkeid pisaraid”. (Taolist tendent- 
si võis veel hiljuti kohata ka Hiiu- ja 
Läänemaa baptisti ja priilaste palve- 
lates.) Hiidlased ütlevad selle kohta, 

et ,need vennad on märja koha peal 
sündinud”. Vaatamata rohketele 
pisaratele ei saa herrnhuutlust 
pidada aga üldiselt kurvaks usulii- 
kumiseks, sest vennad-õed olid 
veendunud, et ärganud inimeste- 
na jõutakse erilisse osadusse 
Kristusega ja päästmise kogemust 
tervitati mitmesuguste rõõmuaval- 
dustega, mis avaldusid valjudes 
naerupahvakutes, käte plaksutamis- 
es, õnnest värisemises, hüppamises 
ja Issanda valjuhäälses kiitmises.8 

Kuigi üldiselt võib vennastekogu- 
duse liikumist lugeda positiivseks 
Eesti elanikkonnale, ei saa vaiki- 
da ka mõningatest negatiivsetest 
tendentsidest. Nimelt hakati vanu 
regivärsilisi rahvalaule pidama 
ristiusule kahjutoovaks. Ajapikku 
unustatigi vennastekogudusest mõ- 
jutatud piirkondades üsna suur osa 
vanadest rahvalauludest ja muis- 
tenditest. Samuti peeti paganlikuks 
rahvarõivaste kandmise kommet, 
ning palvetundidesse tulid naised 
juba ,,saksapäraselt” halli ja musta 
riietatuna. 

Veel hullem lugu oli lõõts- ja 
torupillidega, mida külapidudel ja 
simmanitel mängiti. Viimast haka- 
ti pidama koguni saatana instru- 
mendiks. Paljudes taludes hävita- 
ti torupille, lõõtspille ja kandleid. 
Üldlevinud vormsilaste ja hiidlaste 
hiiukannel muutus haruldaseks pil- 
liks. Kõikide nende muusikainst- 
rumentide valmistamise saladused 
kippusid ajapikku ununema ja tuli 
hilisemal ajal taasavastada. Suh- 
tumises erinevatesse muusikain- 
strumentidesse esines aga vennas- 
tekoguduse liikumises mingisu- 
gune paradoksaalne vastuolu, sest 
näiteks puhkpille, samuti klassi- 
kalisi keelpille, aga ka mandolii- 
ni ja kitarri ei peetud patusteks. 
Esimesed pasuna- ja keelpillikoorid 
tekkisid just vennastekoguduste 
palvemajades. Eredaks näiteks Eesti 
esimene, Väägvere vennastekogu- 
duse puhkpilliorkester. 

Samuti peeti negatiivseks rah- 
valuulet, mida nimetati ,laululo- 
radeks”, ja muistendeid ning mui- 
nasjutte, mis olid „tühjad jutud”.9 

Suurejoonelist rahvaluulekogu- 
mise aktsiooni juhtinud Jakob 
Hurt märkis, et tema kogumistööle 
oli kõige suuremaks takistuseks 
Läänemaal ,,...mõnes kohas ise- 
äraline kitsasüdamega pietismus 
(wagaduse ilmutus), mis kõiki vanu 
laulusid, muinasjuttusid, kombeid ja 


pruukisid, muidugi iseäranis kõiki 
vanu rahva uskumisi patuks arvab 
ja juba ette halastamata hukka 
mõistes neid saatana töö nimega 
nagu märkrauaga ära tähendab.”19 
Õnneks olid taolised tendentsid aju- 
tise iseloomuga ja aastate jooksul 
hinnati nii mõndagi ümber. 

Väga positiivseks tahuks tuleb 
aga pidada vennastekoguduse rolli 
rahvusliku vaenu -vähendajana. 
Baltisaksa mõisnik Erich von Ram- 
zau oma käsikirjas 1773. aastast on 
kirjutanud, et ,,...eestlased suhtuvad 
sakslastesse salajase vaenulikkuse- 
ga, mille juba nende esivanemad 
on neisse istutanud. Eesti rahva ris- 
tiusustamisel ei toonud Hamburg- 
Bremeni peapiiskopkond vaba- 
dust Kristuses, vaid orjuse”. Seda 
eestlaste salajast või avalikku vaenu- 
likkust sakslaste vastu aitas vennas- 
tekogudus leevendada Herrnhutist 
siia saadetud saksa vendade kaudu, 
kes enamikus olid käsitöölised ja 
kes segunesid kohaliku rahvaga 
ja elasid nende keskel. Talupojad 
hakkasid nägema, et ka sakslased 
võivad olla samasugused inimesed 
nagu nemad ise ja et peamine erine- 
vus oli vaid keeles. Neil oli heameel 
selle üle, et sakslased õppisid usi- 
nasti nende emakeelt. Eestisse saa- 
bunud herrnhuutlastele paistis kohe 
silma eestlaste kiindumus oma 
kaugetelt esivanematelt päritud vana 
usundi vastu. See oli eriti süven- 
datult esindatud just Lõuna-Eestis. 
Kirik pidas selle vastu aktiivset võit- 
lust veel rootsi ajal, suutmata seda 
kaotada ka hulgaliste nõiaprotses- 
sidega. Vennastekoguduse vendade 
õpetuses lunastusest ja päästmisest 
Kristuse kannatuse ja ristisurma läbi 
peitus midagi niisugust, mille kõrval 
kahvatus usk nõidadesse, vanadesse 
uskumustesse ja tavadesse. Nendest 
loobumiseks ei olnud vaja sunniviisi- 
lisi meetodeid, vaid seda tehti vabal 
soovil ja teadlikult.11 

Vennasteliikumine lähendas tei- 
neteisele ka saarte ja Läänemaa 
eestlasi ning rannarootslasi. Kui 
varemalt ei soovinud kumbki rah- 
vakild teineteise keelt õppida, siis 
palvemajades oli tavaline, et kut- 
suti külalisjutlustajaid — eestlased 
rootsi vendi ja rootslased eesti 
vendi. Rootsi vendade elust kir- 
jeldab P Hesse oma reisikirjeldu- 
ses Hiiumaale augustis 1752 järg- 
mist: ,,18. augustil me läksime 
(rootslased) siit (Reigist) minema. 
Rannas oli eesti ,,hulgake” koos, kel- 


lele vend Marrach luges ette viimase 
eesti keelde tõlgitud kõne. Meil oli 
eriti hea nende keskel olla.”12 


Muusikakultuurist 
vennastekoguduses 


Rahvuskultuuri seisukohalt peab 
aga ülimalt positiivseks pidama 
muusikakultuuri arendamist vennas- 
tekoguduses. Väga oluline koht pal- 
vetundides oli laulul. Saksa soost 
herrnhuutlased pidasid eestikeelset 
vaimulikku lauluvara Kristuse sõnu- 
mi oluliseks levitamise allikaks. 
Esimene eestikeelne herrnhuutlik 
lauluraamat anti välja juba 1741. aas- 
tal, tõlkijaks ja toimetajaks Urvas- 
te pastor Johann Christian Ouandt. 
Hiidlaste jaoks tõlkis hulgaliselt 
laule Jakob Marrasch, keda aitasid 
Reigi ja Pühalepa pastorid. 1756. 
aastal seadis Marrasch sisse spet- 
siaalsed vennastekoguduse liturgi- 
lised koosolekud, kus vaimulikud 
laulud ja meloodilised lugemised 
on eriti sügavalt liigutanud tollaseid 
vendi ja õdesid: ,Koosolekult lahkuti 
sagedasti nagu joobnult ja nauditi 
liturgiate järelmõjusid koduski. Need 
koosolekud olid armastatuimad ja 
sealt ei raatsitud puududa isegi hai- 
guse pärast. Seetõttu võidi osavõtu 
keeldu tarvitada kui mõjuvat karis- 
tust.”13 

Vaimuliku laulu edastajana on 
vennastekogudused olnud otsesteks 
teerajajateks nii Eesti laulupidudele 
kui ka rannarootslaste laulutradit- 
sioonide rajamisel (palju ranna- 
rootslaste vaimulikku lauluvara on 
kasutusel tänapäeva Eesti vabakiri- 
kutes).14 

Siin ei saa mainimata jätta ka eri- 
nevate pillide kasutuselevõttu ven- 
nastekoguduste palvelates. Mitmel 
pool tekkisid väikesed pillikoorid 
ja puhkpilliorkestrid. Väägvere ven- 
nastekoguduse pasunakoori pee- 
takse ju esimeseks Eesti puhkpil- 
liorkestriks eesotsas dirigent Otto 
David Virkhausiga. Esimest korda 
on mainitud vaimulike laulude pil- 
likooriga saatmist 1813. aastal Tartu 
vennastekoguduse palvelas.15 

Äramärkimist väärib ka tõik, et 
pillikoorid korraldasid väljasõite 
naabermaadesse - misjoneerimise 
eesmärgil. Nimelt 1847. aastal 
käis vennastekoguduse puhkpil- 
liorkester Peterburis ja Soomes 
esinemas. Tol ajal ei olnud Soomes 
veel ühtegi puhkpilliorkestrit (v.a 
kohalikus vene sõjaväes). Tänu 
eestlaste vennastekoguduse puhk- 


pilliorkestri kaunile mängule alga- 
tati Soomemaal puhkpilliorkestrite 
loomise traditsioon.16 

19. sajandi lõpukümnenditel loetle- 
ti Eestis 250 orkestrit ja ansamblit, 
neist 56 % moodustasid pasunakoo- 
rid, viiulikoore oli ca 27 % ja segapil- 
liorkestreid 17 %. Pillikooride koos- 
seisud olid enamasti väikesed, pasu- 
nakoorides mängis tavaliselt 8-18 pil- 
limeest, viiulikoorides 8-10, tendents 
oli siiski koosseisude suurenemise- 
le. Valdav enamik pillikoore tegut- 
ses just vennastekoguduste palvema- 
jades. Pillimängijateks olid suuremalt 
jaolt taluperemehed, kuna instru- 
mendi valdamise oskus tõstis tun- 
duvalt pillimängija eneseväärikust 
ümbruskonna rahva silmis. 19. 
sajandi lõpupoole sai pillimäng val- 
davalt ühiskonna keskkihtide harras- 
tuseks. Orkestrijuhtidena tegutse- 
sid peamiselt kooliõpetajad, samu- 
ti köstrid ja rikkamad ning seega 
ka haritumad taluperemehed. Tihti 
esinesid puhkpilliorkestrid ka väl- 
jaspool palvelaid, kirikupühadel kiri- 
kutes, kalmistupühadel ja matustel. 
Instrumentaalansamblid ja orkestrid 
kujutasid endast omalaadseid hari- 
duskoldeid, mille kaudu levis ja 
süvenes nooditundmine, pillimängu- 
oskus ning laienesid teadmised 
muusikaliteratuuris. Paljud hilise- 
mad professionaalsed muusikud 
alustasid muusikuteed just vennas- 
tekoguduste harrastuslikes pillikoo- 
rides, kust mindi edasi juba muu- 
sikaõpinguid jätkama. Esimene Pe- 
terburi Konservatooriumi lõpetanud 
tromboonimängija Paul Karp oli 
samuti vennastekoguduse juurtega.17 


Kokkuvõtteks 


Vennastekoguduse elavtegevus 18. 
ja 19. sajandil on jätnud ereda jälje 
Eesti kultuurilukku. Käesolevast 
kirjutisest on välja jäetud eetika- 
ja moraalivaldkond, mis ruumipuu- 
duse ja teema tähtsuse tõttu vajaks 
omaette lahtimõtestamist. Enamik 
autoreid märgib rõhutatult ju ven- 
nastekoguduse askeesi ja kõrge- 


maid moraalinorme. mis väljendusid 


AKA LAAD KAAL AAV LALL JALLAI OHUD 


1 Jürgenstein, T; Ruut, R; Frieden- 


kud ja vabakogudused Lääne ja 


aususes, varastamisest ja kaklemi- 
sest loobumises, maistest lõbudest 
keeldumises, alkoholi eitamises. 
Mitmed vennastekoguduse vennad 
loobusid ka tantsust, verivorsti ja 
verikäki söömisest. (Hiiumaal haka- 
ti verivorsti sööma alles nõukogude 
perioodil.) Alkoholist loobumine viis 
kõrtside sulgemiseni laialdastel 
aladel. Karskusliikumine eestlaskon- 
nas tekkis suuresti tänu vennastek- 
ogudusele. Karskusliikumise eestve- 
daja, Kolga-Jaani õpetaja Villem 
Reiman oli samuti vennastekogu- 
duse vend. Ei olnud harvad juhud, 
kus vennastekoguduse vennad tulid 
mõisatesse oma endisi mõisaoman- 
di vargusi üles tunnistama, samal 
ajal kui enamik maarahvast seda 
varguseks ning patuks ei pidanud. 

Vennastekoguduse tegevusel on 
märgatav mõju Eesti rahvuslikule 
ärkamisajale ja lugemisoskuse ning 
kirjasõna propageerimisele. Mitmed 
Eesti ajaloos tuntud olulised isi- 
kud pärinesid vennastekoguduse 
liikumisega seotud perekondadest, 
nagu J. Hurt, Fr. R. Kreutzwald, C. 
R. Jakobson, J. Tõnisson ja paljud 
teised. 

2019. aastal täitub 150 aastat esi- 
mesest üldlaulupeost, mille algata- 
jaks olid suurelt osalt just vennas- 
tekoguduse laulu-, pilli- ja pasu- 
nakoorid. Ei tohi maha salata ka 
seda fakti, et laulupidude pidamise 
eeskujuks oli baltisakslaste alga- 
tatud laulupäevad, mida vennaste- 
koguduse muusikakollektiivid edu- 
kalt jäljendama hakkasid. 

Vennastekogudus on olnud taime- 
lavaks ka Eestimaa vabakirikute 
tekkimisele, vennastest on alguse 
saanud ka Eesti Metodisti Kirik. 
Isiklikult arvan, et läbi pika ajaloo 
on eestlaste usulisele arengule olnud 
suurimateks mõjutajateks katoliku 
kiriku mungaordud (vastureformat- 
siooni päevil) ja just nimelt vennas- 
tekoguduslik liikumine. 

NOORTEKAS 


EMK noorte pii iiblilaager 


sõpradele ja väga ootan juba järgmist 


Sel aastal toimus metonoorte kolmas piiblilaager 25.- 
29. juulil ning osalejaid oli rohkem kui eelnevatel 
aastatel. On rõõm näha, et see laager hakkab muutuma 


traditsiooniks! 


Siin on mõned muljed laagris osalejatelt. 


iljuti sai läbi piiblilaager, mis 
He viis päeva. See laager 

erines selle poolest, et esi- 
mesel päeval korjati telefonid ära ja 
terve laagri vältel neid kasutada ei 
saanud. Ma ise ka ei usu, et ma seda 
ütlen, aga mulle väga meeldis puhata 
viis päeva telefonist ja nii sain suhelda 
rohkem teistega ja ka pühendada 
rohkem aega Jumalale. 

Esimesel päeval jõudsid kõik 
õhtupoolikul kohale ja siis sõime, oli 
teenistus ning tutvumismängud. 

Järgnevatel päevadel oli igal päeval 
suhteliselt sama kava ehk hommikul 
teenistus, siis hiljem töötuba ja 
piiblitund. Muidugi süüa saime ka 
ja isegi 3x päevas ja õhtul hilja sai 
väikest snäkki. Igal päeval oli ka vaba 
aeg ja lisaks erinev mäng. Näiteks 


22 KODUTEEL 3/2018 


ühel päeval mängisime palli sees 
jalgpalli ja teisel päeval olid erinevates 
punktides erinevad ülesanded. 

Samuti toimusid meil ka terve laagri 
ajal piiksumängud ehk kui piiksu 
kuulsime, pidime kohale jooksma ja 
meile olid mõeldud erinevad mängud. 

Teenistustelt õppisin, et Jumal 
tahab, et sa jagaksid Temaga oma 
kõiki mõtteid ning oma rõõmsaid ja 
kurbi hetki. Samuti õppisin ka 
paremini tundma kümmet käsku ja 
näiteks sain rohkem teada Pauluse 
kohta. 

Ülistuse ajal sain ka veidi Jumalat 
kogeda, aga ülistust oleks võinud olla 
rohkem. 

Laagris meeldis mulle absoluutselt 
kõik ja ma ei oska ühtegi viga välja 
tuua. Soovitan laagrit kindlasti oma 


laagrit. 


DIONE PALLASE, 
Tallinna Missio Koguduse noor 


Hulk aega - umbes viisteist aastat 
— on möödas sellest, kui sain viimati 
olla metodisti kiriku noortelaagris. 
Seepärast võtsin noortetoimkonna 
kutse kaasa lüüa sellesuvises EMK 
noorte piiblilaagris vastu suure 
põnevuse ja ootusega. Mida ma siis 
ootasin? Üle kõige kohtumist ja 
kontakti praegusaja kirikunoortega. 
Oma, Tartu koguduse noortetöö kaudu 
on mul olemas mõningane ettekujutus 
sellest, mida ja kuidas noored 
mõtlevad, milliste eluküsimustega 
maadlevad, ent laiemat pilti meie 
kiriku noortest mul seni polnud. 

Laager osutus mitte ainult EMK 
omaks, vaid kergelt oikumeeniliseks, 
kuna noori tuli ka teistest kirikutest 
ja koguduste liitudest. Seda parem, 
sest nii on kristlike noorte võrgustik 
tihedam ja minu meelest kulub see 
tänapäeva maailmas igati marjaks 


Foto: metonoored 


ära — tugi Jeesuse järgimisel on 
tõhusam. 

Noored olid igati vahvad, 
ehedad ja avatud. Ilmselt mõ- 
jutas seda oluliselt juba 
laagrisse registreerumisel kehti- 
ma hakanud reegel, et oma- 
vaheline suhtlus ei ole mitte 
vahendatud, vaid vahetu, see 
tähendab ilma nutiseadmeteta. 
Pärast laagrit kuulsin mõnelt 
noorelt tänulikku tõdemust, et 
ilma telefonideta oli nii tore: 
me rääkisime tundide kaupa 
ja mängisime mänge ja moo- 
dustasime pikki lauseid - nii 
„vanakoolikas“! Mulle meeldis 
see ka - ilmselt vanuse tõttu. 

Sügava mulje ja aukartuse- 
tunde jättis mulle meie noorte- 
toimkonna töö ja vaev nii 
laagri ettevalmistamisel kui ka 
läbiviimisel. 

Hiiglaslik tänu Mareta Eli- 
sabethile, Gretele ja Karl Marti- 
nile ning nende abilistele Meeli- 
kale ja Katarina Evale! 

Nii hingele, ihule kui vai- 
mule pakutav oli mõnusas 
tasakaalus, lisaks sellele liht- 
salt-niisama-olemise ajad, mis 
lubasid piiblitundides omanda- 
tul hinges settida. 

Mulle isiklikult meeldis väga, 
et noortele pakutav ,vaimulik 
toit“ oli mõnusalt rammus, 
ent siiski eakohane. Kogesin 
peaaegu kogu laagri kaasa 
teinuna seda, et laagris pakutud 
tasakaalus piibellikud alustõed 
on äärmiselt vajalikud just 
praegusel ajal, kus kristlasedki 
kipuvad Piiblit lugema kohati 
valikuliselt ja ainult ,julgus- 
tavatest“ kirjakohtadest. Mul 
on südamest hea meel, et 
selliseid laagreid meie noortele 
korraldatakse. Need laagrid 
ja noortetoimkond tervikuna 
väärivad igati meie tuge kogu- 
dustena - nii eestpalvete, kui ka 
materiaalse panuse näol. Uute 
kohtumisteni! 


PRIIT TAMM, 
Tartu Püha Luuka koguduse 
pastor 


Lapsed väärivad parimat 


juulil oli Kuressaare metodisti koguduse lastelaager 

J 4 Eiklas. Oleme laagreid korraldanud juba 3 aastat. Laste 

e rõõm oli suur jälle kokku saades. Nii nagu eelmiselgi 

suvel, olid meiega nii Eikla kui ka Reeküla lapsed ja pühapäevakooli 
õpetajad. 

Selle aasta teema oli „Jumal on minuga”. Oleme tänulikud selle 
võimaluse eest — olla koos Temaga. Laagris jagasime Jumala sõna, 
ülistasime, meisterdasime, korraldasime võistlusi. Kogesime võim- 
salt Jumala ligiolu. Oleme tänulikud ka kauni ilma eest. Ümberringi 
oli vihm ja äike, aga meie olime Eikla laagriplatsil kõige selle eest 
hoitud. Täname lastetöö tegijaid, kes aitasid laagrit korraldada: Eikla 
Priikoguduse pühapäevakooli õpetajat Ülle Tagaküla, Reeküla meto- 
disti koguduse lastetöö juhti Reelika Murdi ja Kuressaare metodisti 
koguduse lastekiriku õpetajat Heli Hennot. Maitsvate toitude eest 
täname Mai Metsamaad ja tema meeskonda. Kui Jumal lubab, igatseme 
järgmisel suvel taas ühises laagris kohtuda. „Ma olen sind armastanud 
igavese armastusega, seepärast jääb mu osadus sinuga” Jr 31:3 


HELI TAMMEMAA 
EMK Kuressaare koguduse Lastekiriku juht 

Fotod: Rando Metsamaa 

Sa oled siiras kristlane, kes tahab Piiblikooli ajakava: Telli ajakiri Koduteel! 
ë areñeda óma úsus 10.-11. november EMK häälekandja, ajakiri KODUTEEL 
ka 1.-2. detsember aastatellimus (4 numbrit) maksab 2019. aastaks 
e kasvada vaimulikult 19.-20. jaanuar 15 eurot ja üksiknumber 5 eurot. 
e õppida Piiblit tundma 17.-18. veebruar l 
leid Ili kogud 22.-23. märts Tellimuse saab vormistada: 
TS TEENE 27.-28. aprill M lähimas postkontoris; 


e mõista, kes me metodistidena oleme? 18.-19. mai m kirjakandja vahendusel; 


m OMNIVA veebilehel omniva.ee, ajakirjandus -> 


Sul on võimalus õppima tulla P Ki i 
elli ajakirjandust -> väljaande otsingusse - kirjuta 
Eesti Metodisti Kiriku Piiblikooli. "Koduteel". 

